ΙΒΑΝ ΠΑΒΛΩΦ (1849-1936) » Psychologynet.gr\nΟ Ιβάν Πέτροβιτς Παβλώφ γεννήθηκε στις 26 Σεπτεμβρίου 1849, στο Ριαζάν (Ryazan), μια αγροτική πόλη της κεντρικής Ρωσίας. Ήταν ο πρωτότοκος γιος ενός ιερέα της ενορίας του Ριαζάν, του Πέτερ Ντιμιτρίεβιτς Παβλώφ και της Βαρβάρας Ιβάνοβνα. Ο Πέτερ Παβλώφ διέφερε από άλλους ιερείς της εποχής του καθώς ήταν ιδιαίτερα μορφωμένος και είχε αρκετά μοντέρνες ιδέες για την εποχή του. Του άρεσε πολύ να ενημερώνεται και να μελετά για διάφορα ζητήματα και, όποτε η οικονομική κατάσταση της οικογένειας το επέτρεπε, αγόραζε βιβλία τα οποία αποτελούσαν πραγματικά «μικρά κειμήλια», «θησαυρούς» για όλα τα μέλη της οικογένειας. Ο Ιβάν θυμόταν πάντα τον πατέρα του να τον συμβουλεύει να διαβάζει ένα βιβλίο δύο φορές έτσι ώστε να το κατανοεί καλύτερα και σε μεγαλύτερο βάθος.\nΟ Πέτερ Παβλώφ έχαιρε ιδιαίτερης εκτίμησης και σεβασμού στην ενορία της πόλης του. Ήταν άνθρωπος σπανίων χαρισμάτων τα οποία, όπως συχνά έλεγε, είχε κληρονομήσει και ο γιος του, Ιβάν. Ήταν συνεπής με τον εαυτό του και με τους άλλους, επίμονος, είχε αποφασιστική θέληση αλλά και τρομερή φυσική δύναμη. Πράγματι, έτσι ακριβώς ήταν και ο Ιβάν Παβλώφ!\nΌμως η ζωή του αγροτικού κλήρου εκείνη την εποχή ήταν ιδιαίτερα σκληρή, ειδικά για όσους εργάζονταν στα κατώτερα στρώματα ιεραρχίας της Εκκλησίας. Έπρεπε να αγωνίζονται για την καθημερινή επιβίωση και η ζωή τους δεν διέφερε πολύ από οποιουδήποτε αγρότη της περιοχής. Η αγροτική εργασία άλλωστε ήταν και η βασική πηγή εισοδήματος της οικογένειας Παβλώφ. Παρόλα αυτά, ακόμη και οι ιδιαίτερες αυτές συνθήκες, δηλαδή ο συνδυασμός της σκληρής σωματικής εργασίας με τη διαρκή προσπάθεια πνευματικής καλλιέργειας, διαμόρφωσαν μια γενιά ανθρώπων δυνατών, υγιών και ενεργητικών, μέλος της οποίας ήταν και ο Ιβάν Παβλώφ.\nΗ μητέρα του, η Βαρβάρα Ιβάνοβνα, καταγόταν επίσης από οικογένεια κληρικών. Η υγεία της κατά τη νεότητά της ήταν εξαιρετική και την κληρονόμησαν και τα τρία πρώτα παιδιά της, ο Ιβάν, ο Ντιμίτρι και ο Πέτερ. Και οι τρεις αποφοίτησαν από το Εκκλησιαστικό Σχολείο του Ριαζάν και από το Πανεπιστήμιο και κατέλαβαν αργότερα υψηλές ακαδημαϊκές θέσεις. Μάλιστα, ο ένας έγινε αργότερα και βοηθός του Μεντελέγιεφ. Μετά όμως τη γέννηση των τριών πρώτων παιδιών της η Βαρβάρα Ιβάνοβνα αρρώστησε βαριά (αναφέρεται ότι επρόκειτο για ψυχική ασθένεια, γεγονός το οποίο αποτέλεσε ιδιαίτερο κίνητρο για τον Παβλώφ για τη διερεύνηση ειδικών περιπτώσεων Ψυχοπαθολογίας) και τα επόμενα έξι παιδιά που έφερε στον κόσμο πέθαναν σε νεαρή ηλικία από διάφορες επιδημίες. Τα τελευταία δύο, ο Σέργιος και η Λυδία, δεν ήταν τόσο «χαρισματικά» όσο οι τρεις πρώτοι γιοι της οικογένειας. Ο Σέργιος αποφοίτησε από το Εκκλησιαστικό Σχολείο και παρέμεινε στο Ριαζάν εργαζόμενος ως ιερέας. Πέθανε από τύφο κατά τη διάρκεια της Ρωσικής Επανάστασης.\nΟ Ιβάν μεγάλωσε με την παρέα των αδερφών του που τον συνόδευαν σε όλες του τις δραστηριότητες καθώς οι γονείς τους ήταν απασχολημένοι πολλές ώρες στην καθημερινή σκληρή εργασία τους. Είναι γεγονός ότι η οικογένεια Παβλώφ επέτρεπε σημαντική ελευθερία στα παιδιά της, στοιχείο το οποίο τα διαμόρφωσε σε αρκετά αυτόνομα και ανεξάρτητα άτομα. Έκαναν πολλούς φίλους στη γειτονιά, με τους οποίους έπαιζαν καθημερινά και ένα από τα πιο αγαπημένα τους παιχνίδια, με το οποίο ο Ιβάν συνέχισε να ασχολείται και σε μετέπειτα ηλικίες, ήταν το ρωσικό παιχνίδι gorodgee. Παράλληλα, ο νεαρός Ιβάν είχε από νεαρή ηλικία μια φυσική αρέσκεια και κλίση στη σωματική δραστηριότητα και άσκηση. Η κλίση αυτή μετατράπηκε αργότερα σε πραγματική λατρεία και πάθος για την άθληση και τα σπορ, και έτσι είχε γίνει πραγματικά, κατά τη φοίτησή του εκεί, η «ψυχή» του Physicians’ Gymnastic Society. O καθηγητής Παβλώφ έλεγε αργότερα ότι για τον ίδιο «το αίσθημα ευχαρίστησης που απολάμβανε μετά από επιτυχή μυική δραστηριότητα ήταν πολύ μεγαλύτερο από τη χαρά που ένιωθε επιλύοντας ένα νοητικό πρόβλημα». Το αποκαλούσε, μάλιστα, χαρακτηριστικά «μυική ευχαρίστηση» (muscular gladness).\nΕίναι γεγονός ότι ο Ιβάν Παβλώφ μεγάλωσε σε μια οικογένεια στην οποία επικρατούσε ένα σοβαρό αλλά παράλληλα και φιλικό πνεύμα, και η ατμόσφαιρα αυτή συνέβαλε στην ανάπτυξη της σοβαρότητας αλλά και της αισιοδοξίας με την οποία αντιμετώπιζε πάντα τα ερωτήματα που συναντούσε στη ζωή του. Από παιδική ηλικία διαφαίνονταν στο μικρό Ιβάν, ή Βάνια όπως τον αποκαλούσαν, τα στοιχεία προσωπικότητας που θα τον συνόδευαν και στην ενήλικη επιτυχημένη σταδιοδρομία του. Όποτε επιχειρούσε κάτι, έβαζε όλη του την ψυχή σε αυτό μέχρι να επιτύχει το στόχο του: στο παιχνίδι, στην άθληση ή στη σχολική εργασία. Τον ίδιο ζήλο και ενθουσιασμό επεδείκνυε αργότερα και στις διαλέξεις του στο Πανεπιστήμιο ή στα εργαστήρια. Δεν τον απασχολούσε ο ανταγωνισμός, η υπερίσχυση έναντι των αντιπάλων του, όσο το να μπορεί σε καθετί να βάζει όλες τις δυνάμεις του, όλο του το «είναι», ώστε να το ολοκληρώνει με τον πιο τέλειο δυνατό τρόπο!\nΟ Ιβάν Παβλώφ έμαθε για πρώτη φορά να γράφει και να διαβάζει από μια ηλικιωμένη κυρία σε ηλικία 7 ετών. Όμως στην ηλικία των 10 ετών είχε ένα πολύ σοβαρό ατύχημα πέφτοντας από έναν τοίχο, γεγονός που καθυστέρησε τη σχολική του εκπαίδευση. Επέστρεψε στο σχολείο ένα χρόνο αργότερα, μαζί με τον νεώτερο αδερφό του Ντιμίτρι, στο Εκκλησιαστικό Σχολείο του Ριαζάν.\nΜετά την αποφοίτησή του εισήχθη στο Ryazan Ecclesiastical Seminary καθώς πίστευε ότι θα ακολουθούσε τα βήματα του πατέρα του και θα γινόταν ιερέας. Στο σχολείο όμως είχε την ευκαιρία να παρακολουθήσει μαθήματα διαφόρων κλάδων και, περισσότερο, μαθήματα που σχετίζονταν με τη Λογική ανάλυση και τις εφαρμογές της. Αυτά απέσπασαν το μεγαλύτερο μέρος του ενδιαφέροντός του και άρχισε τότε για πρώτη φορά να συναρπάζεται από τη μαγεία των Θετικών Επιστημών. Ο ίδιος ανέφερε πάντα τον ενθουσιασμό που είχε αισθανθεί όταν διάβασε για πρώτη φορά τη ρωσική μετάφραση του G.H. Lewes «Practical Physiology». Πάντα ανακαλούσε με υπερηφάνεια το διάσημο αντίγραφο αυτού του βιβλίου που πέρασε από τα χέρια του όταν ο ίδιος ήταν μόλις 15 ετών.\nΠαράλληλα, ήταν τυχερός καθώς στο σχολείο του επικρατούσε ιδιαίτερη ελευθερία και δυνατότητα συζητήσεων μεταξύ μαθητών και καθηγητών σε πολλά ζητήματα. Το γεγονός αυτό, σε συνδυασμό με το ότι την ίδια περίοδο ο ίδιος εισερχόταν στην εφηβεία και ο ενθουσιασμός του διαβάζοντας γνωστά βιβλία περί του Δαρβίνου και της Φυσιολογίας καθώς και το σύγγραμμα του Σετσένωφ (Sechenov) «Ανακλαστικά του Εγκεφάλου» ήταν ασυγκράτητος, συνέτειναν στην απόφασή του να εγκαταλείψει από νωρίς την ιδέα του να γίνει ιερέας. Έτσι, το 1870, εγκατέλειψε οριστικά το Ecclesiastical Seminary για να εισαχθεί στο Πανεπιστήμιο της Αγίας Πετρούπολης.\nΚατά τη φοίτησή του στο Πανεπιστήμιο πολλές σημαντικές εμπειρίες καθόρισαν τη μετέπειτα πορεία του. Εντυπωσιάστηκε ιδιαίτερα από τον καθηγητή του στη Φυσιολογία, τον Τσιόν (Tsyon), ο οποίος έστρεψε και το ενδιαφέρον του προς την έρευνα. Κατά την αποφοίτησή του, το 1875, συνέχισε τις σπουδές του στη Στρατιωτική Ιατρική Ακαδημία προκειμένου να αποκτήσει το πτυχίο Ιατρικής. Δεν επιθυμούσε να γίνει ιατρός αλλά να αποκτήσει τα κατάλληλα εφόδια για μια καριέρα στον ερευνητικό τομέα της Φυσιολογίας. Στη Στρατιωτική Ιατρική Ακαδημία εργάστηκε επί δύο συνεχή έτη ως βοηθός του καθηγητή Ουστίμοβιτς (Ustimovich) μελετώντας τις ειδικές διεργασίες του κυκλοφοριακού συστήματος, μελέτη που αργότερα αποτέλεσε τη βάση για πολλές δημοσιεύσεις του αλλά και το θέμα της διατριβής του για το πτυχίο της Ιατρικής.\nΤο 1880 αρραβωνιάστηκε με μια ελκυστική φοιτήτρια των Παιδαγωγικών, τη Σεραφίμα (Σάρα) Βασίλιεβνα Καρτσέφσκαγια, και ένα χρόνο αργότερα παντρεύτηκαν. Το ζευγάρι παρέμεινε στην Αγία Πετρούπολη και έπρεπε και οι δύο να εργάζονται σκληρά για να αντεπεξέλθουν στις οικονομικές απαιτήσεις. Ήταν όμως, όπως φαίνεται, «τύχη» για την Επιστήμη ότι ο Ιβάν Παβλώφ έζησε με μια γυναίκα τόσο τρυφερή και καλή που του παρείχε ένα ζεστό και αξιαγάπητο σπιτικό. Ίσως να οφείλεται σε εκείνη το γεγονός ότι ο ίδιος περνούσε πάντα τα βράδια του στο ήσυχο σπίτι του, μελετώντας, σαν να έβρισκε ένα καταφύγιο γαλήνης σε αυτό. Αφηνε όμως πάντα σε εκείνη τα πρακτικά ζητήματα της καθημερινότητας, και επίσης σπάνια ταξίδευε μόνος του. Η σύζυγός του είχε αναφέρει χαρακτηριστικά, σε ένα σχόλιό της το 1927, ότι «ο ίδιος δεν είχε αγοράσει ποτέ για τον εαυτό του ούτε ένα ζευγάρι παπούτσια»!\nΑπέκτησαν μαζί τέσσερα παιδιά. Ο πρωτότοκος γιος τους, ο Βίρτσικ, πέθανε ξαφνικά σε μικρή ηλικία. Ακολούθησε η γέννηση τριών γιών, των Βλαδίμηρου, Βίκτωρα και Βσέβολοντ. Ο τελευταίος μάλιστα έγινε γνωστός φυσικός και καθηγητής Φυσικής στο Λένιγκραντ το 1925. Το ζευγάρι απέκτησε επίσης μια κόρη, τη Βέρα.\nΟ Ιβάν Παβλώφ έλαβε το πτυχίο της Ιατρικής το 1883 και εργάστηκε από το 1884 έως το 1886 με δύο από τους πιο γνωστούς φυσιολόγους εκείνης της εποχής: το Λούντβιχ στη Λειψία και το Χάιντενχαϊν (Heidenhain) στο Μπρεσλάου. O Χάιντενχαϊν ασχολείτο με τη μελέτη των ειδικών διεργασιών της πέψης σε σκύλους κάνοντας χρήση ενός ειδικά «εξωτερικευμένου τμήματος» στομάχου του ζώου. Ουσιαστικά είχε ο ίδιος επινοήσει μια ειδική επέμβαση για τη δημιουργία ενός τέτοιου «σάκου», όπως τον αποκαλούσε, στο στομάχι, δεν είχε όμως βρει λύση στη διατήρηση της νευρολογικής λειτουργικής επάρκειας ενός τέτοιου απομονωμένου τμήματος του οργανισμού. Αργότερα ο Παβλώφ τελειοποίησε αυτή την επέμβαση η οποία μάλιστα καθιερώθηκε να αποκαλείται «ο σάκος των Χάιντενχαϊν-Παβλώφ» (Heidenhain-Pavlov pouch). Ο Παβλώφ εργάστηκε επίσης ως βοηθός του γνωστού κλινικού ιατρού Σ.Π. Μπότκιν (S.P. Botkin), ο οποίος χρησιμοποιούσε εκτεταμένα την πειραματική φαρμακολογία στις μελέτες του. Στο εργαστήριο αυτό ο Παβλώφ πραγματοποίησε τα γνωστά πειράματά του σχετικά με τη νευρολογική λειτουργία του καρδιακού συστήματος και την πρώτη μεγάλη του έρευνα σχετικά με τη λειτουργία των αδένων του πεπτικού συστήματος. Το 1888 ανακάλυψε το νευρολογικό υπόστρωμα ειδικών εκκρίσεων του παγκρέατος, αποτελέσματα τα οποία, επειδή ήταν δύσκολο να επαληθευτούν πειραματικά, ουσιαστικά αναγνωρίστηκαν επίσημα είκοσι χρόνια αργότερα.\nΤο 1890 εκλέχθηκε καθηγητής Φαρμακολογίας στη Στρατιωτική Ιατρική Ακαδημία της Αγίας Πετρούπολης. Στη θέση αυτή συνάντησε αρκετές δυσκολίες κυρίως μετά την ανοικτή σύγκρουσή του με τον καθηγητή του Πασούτιν (Pashootin), «έναν δεσποτικό άντρα στον οποίο οι περισσότεροι καθηγητές επεδείκνυαν αρκετή δουλοπρέπεια». Ο Παβλώφ εναντιωνόταν με τον πιο φανερό τρόπο στον καθηγητή και τελικά φαίνεται ότι «τιμωρήθηκε» για τη μη πειθαρχία του: η εκλογή του για τη θέση του καθηγητή Φυσιολογίας καθυστέρησε για δύο περίπου χρόνια και τελικά πραγματοποιήθηκε το 1897. Στη θέση αυτή παρέμεινε μέχρι τη συνταξιοδότησή του το 1924.\nΤο 1891 δημιουργήθηκε το πρώτο (ανά τον κόσμο) χειρουργικό τμήμα εργαστηρίου Φυσιολογίας στο Ινστιτούτο Πειραματικής Ιατρικής (Institute of Experimental Medicine) αποκλειστικά βάσει συστάσεων του καθηγητή Παβλώφ. Στο εργαστήριο αυτό ο Παβλώφ πραγματοποίησε όλα τα γνωστά πειράματα για τα οποία έμεινε στην Ιστορία και στο οποίο επίσης υφίσταντο, για πρώτη φορά, ειδικές ρυθμίσεις για τη φροντίδα των ζώων που χρησιμοποιούντο ως πειραματόζωα.\nΤο 1904 όμως ήταν η χρονιά που θα λάμβανε τη μεγαλύτερη τιμή όλων! Του απονεμήθηκε το Βραβείο Νόμπελ Φυσιολογίας και Ιατρικής για την ερευνητική του μελέτη σχετικά με τη λειτουργία των αδένων του πεπτικού συστήματος. Το πρώτο σύγγραμμα που περιελάμβανε τα δεδομένα αυτής της ερευνητικής εργασίας με τίτλο «The Works of the Digestive Glands», είχε δημοσιευτεί το 1897 και η πρώτη αγγλική μετάφραση κυκλοφόρησε το 1902. Το 1906 ο Ιβάν Παβλώφ εκλέχθηκε μέλος της Ρωσικής Ακαδημίας Επιστημών.\nΗ φήμη που απέκτησε όμως, ιδιαίτερα στο εξωτερικό, δημιούργησε πολλούς εχθρούς δίπλα του! Μετά την απονομή του Βραβείου Νόμπελ, οι επιθέσεις και η κριτική σχετικά με τη μελέτη των αδένων του πεπτικού συστήματος σταμάτησαν, άρχισε όμως πιο δριμεία κριτική σχετικά με την ερευνητική του εργασία για τα εξαρτημένα ανακλαστικά. Οι επικριτές του υποστήριζαν ότι «αυτή δεν είναι επιστημονική εργασία! Κάθε εκπαιδευτής σκύλων τα ήξερε αυτά εδώ και πολύ καιρό»! Η δυσαρέσκεια εναντίον του μεγάλωσε σε τέτοιο βαθμό που η συνέλευση της Στρατιωτικής Ιατρικής Ακαδημίας απέρριψε όλες τις διατριβές που προέρχονταν από το εργαστήριό του. Οι εχθροί του γίνονταν πλέον και πιο ενεργοί παρεμποδίζοντας και την εκλογή του ως προέδρου του Συλλόγου Ρώσων Ιατρών. Ο λόγος ήταν φυσικά ο υψηλός αριθμός δημοσιεύσεων από το εργαστήριό του.\n– Η ΦΥΣΙΟΛΟΓΙΑ ΤΗΣ ΠΕΨΗΣ\nΟ Παβλώφ αφιέρωσε τα πρώτα δέκα χρόνια της ερευνητικής του εργασίας στο θέμα που είχε εξαρχής προσελκύσει το ενδιαφέρον του στην επιστήμη: τη μελέτη της πολυπλοκότητας του πεπτικού συστήματος. Μέχρι τότε η μελέτη της λειτουργίας της πέψης παρουσίαζε εξαιρετικές δυσκολίες κυρίως γιατί αφορούσε όργανα που ήταν «καλά κρυμμένα» και εξαιρετικά επιρρεπή σε χειρουργικά τραύματα. Οταν τα όργανα αυτά (πειραματόζωων) εκτίθονταν, λόγω χειρουργικής επέμβασης, εξωτερικά, σταματούσαν πλέον να λειτουργούν κανονικά. Έτσι, οι παρατηρήσεις που λαμβάνονταν είχαν πλέον ελάχιστη επιστημονική αξία. Η μεγάλη συνεισφορά του Παβλώφ έγκειται στο ότι μπόρεσε να παρατηρήσει τις φυσιολογικές πεπτικές λειτουργίες σε πειραματόζωα, μιμούμενος ουσιαστικά ένα σχεδόν απίθανο «φυσικό πείραμα» που είχε πραγματοποιηθεί νωρίτερα, στις αρχές του αιώνα!\nΣυγκεκριμένα, το 1822 ένας νεαρός Γαλλοκαναδός κυνηγός, ο Αλέξις Σαίν Μαρτέν, υπέφερε από μια πληγή από πυροβολισμό στο στομάχι του. Ο θεράποντας ιατρός του, ο Ουίλλιαμ Μπομόντ (1785-1853), θεώρησε ότι το τραύμα αυτό θα ήταν θανατηφόρο, παρόλα αυτά τον χειρούργησε υπό τις δεδομένες συνθήκες με τον καλύτερο δυνατό τρόπο. Ανέλπιστα ο ασθενής συνήλθε σύντομα, η τρύπα όμως στο τοίχωμα του στομάχου του παρέμεινε ως ένα ανοικτό «παράθυρο». Τότε ο Μπομόντ πρότεινε στον ασθενή του να συμμετέχει ως εθελοντής σε σχετικές έρευνες και έτσι μπόρεσε, για πρώτη φορά, να παρατηρήσει τι ακριβώς συνέβαινε στο εσωτερικό του στομάχου καθώς το υποκείμενό του κατανάλωνε τροφή, ή ο ίδιος τοποθετούσε ειδικά όργανα συλλογής, μέτρησης ή ανάλυσης των ουσιών που εκκρίνονταν από τις ειδικές λειτουργίες της πέψης. Μέχρι τότε, οι παρατηρήσεις του Μπομόντ ήταν οι μόνες που υπήρχαν σχετικά με τη φυσιολογική λειτουργία του πεπτικού συστήματος.\nΟ Παβλώφ αποφάσισε να επαναλάβει τις παρατηρήσεις του Μπομόντ αλλά σε μια πιο εκλεκτική και ελεγχόμενη βάση: επιχείρησε να δημιουργήσει χειρουργικά «ανοίγματα» ή ειδικά συρίγγια σε διαφορετικά σημεία του πεπτικού συστήματος σκύλων. Η διαδικασία αυτή είχε επιχειρηθεί και από άλλους ερευνητές, φαίνεται όμως ότι ο Παβλώφ την πέτυχε για δύο σημαντικούς λόγους: ήταν ένας πολύ επιδέξιος χειρουργός που απεχθανόταν τη θέα του αίματος, γεγονός που ελαχιστοποιούσε την πρόκληση χειρουργικών τραυμάτων στα ζώα. Και, δεύτερον, ήταν ένας από τους πρώτους ερευνητές που εκτιμούσε ιδιαίτερα τη σημασία της αντισηπτικής Ιατρικής. Σε μια εποχή που οι άνθρωποι πέθαιναν ακόμα από μολύνσεις στους χειρουργικούς θαλάμους, ο Παβλώφ κατάφερε να εξασφαλίσει σε μεγάλο βαθμό την αντισηπτική καθαριότητα των επεμβάσεών του στα ζώα. Ετσι, παρά το γεγονός ότι ο πεπτικός σωλήνας αποτελούσε μια εξαιρετικά επικίνδυνη πηγή μολύνσεων, τα περισσότερα από τα ζώα που συμμετείχαν στις επεμβάσεις του συνέρχονταν άμεσα και συμμετείχαν σε υψηλό αριθμό πειραμάτων του.\nΟ Παβλώφ δημιουργούσε τα ειδικά συρίγγια σε διαφορετικά σημεία του πεπτικού συστήματος και πραγματοποιούσε τα πειράματά του με συστηματικό τρόπο. Για παράδειγμα, αφού παρείχε στα ζώα διάφορα είδη τροφής, συνέλεγε, μετρούσε και ανέλυε χημικά τις ουσίες που εκκρίνονταν από διαφορετικά σημεία του πεπτικού συστήματος. Οι έρευνες αυτές και τα αποτελέσματά τους χάρισαν στον Ιβάν Παβλώφ το Βραβείο Νόμπελ Φυσιολογίας και Ιατρικής το 1904, και ακόμη και σήμερα αναφέρονται σε σύγχρονα εγχειρίδια περί της φυσιολογίας της πέψης.\nΜεταξύ των πεπτικών εκκρίσεων που μελέτησε ο Παβλώφ ήταν και η έκκριση του σάλιου και παρατήρησε πολύ νωρίς ότι ακόμη και μια σταγόνα τροφής ή αραιού διαλύματος οξέως στη γλώσσα ενός σκύλου παράγει άμεσα έκκριση υψηλής ποσότητας σάλιου. Όμως, το σημείο που άλλαξε την πορεία των πειραμάτων του ήταν όταν άρχισε να παρατηρεί τις «ψυχογενείς εκκρίσεις» («psychic secretions») των σκύλων που ήταν ήδη εκπαιδευμένοι σε μια διαδικασία ρουτίνας στο εργαστήριο: οι σκύλοι άρχιζαν να εκκρίνουν σάλιο ακόμη και κατά την προκαταρκτική διαδικασία τοποθέτησής τους στην ειδική πειραματική συσκευή, ή ακόμη και με την απλή θέαση του εκπαιδευτή τους. Έτσι, τέθηκαν για πρώτη φορά οι βάσεις πάνω στις οποίες ο Παβλώφ θα στήριζε το επόμενο σημαντικό βήμα των ερευνητικών του μελετών: τη μελέτη των εξαρτημένων ανακλαστικών.\n– Η ΜΕΛΕΤΗ ΤΩΝ ΕΞΑΡΤΗΜΕΝΩΝ ΑΝΑΚΛΑΣΤΙΚΩΝ\nΟ Παβλώφ είχε αναφερθεί για πρώτη φορά στη μελέτη των εξαρτημένων ανακλαστικών στην εργασία του για το Νόμπελ το 1904. Στη συνέχεια αφιέρωσε 32 χρόνια της ζωής του στη μελέτη αυτή, η οποία ουσιαστικά επικεντρωνόταν στο συστηματικό χειρισμό των τεσσάρων βασικών παραμέτρων ενός εξαρτημένου ανακλαστικού: το μη εξαρτημένο ερέθισμα, τη μη εξαρτημένη απόκριση, το εξαρτημένο ερέθισμα και την εξαρτημένη απόκριση.\nΤο μη εξαρτημένο ερέθισμα και η μη εξαρτημένη απόκριση αποτελούν ένα μη εξαρτημένο ανακλαστικό, δηλαδή μια αυτόματη, εσωτερική αντίδραση του οργανισμού που πρέπει να προυπάρχει προκειμένου να λάβει χώρα οποιοδήποτε είδος «μάθησης». Ο Καρτέσιος είχε περιγράψει ένα σχετικό μη εξαρτημένο ανακλαστικό: την αίσθηση της θερμότητας από τη φωτιά (μη εξαρτημένο ερέθισμα) και το αυτόματο τίναγμα του χεριού από την αίσθηση αυτή (μη εξαρτημένη απόκριση). Προηγούμενες έρευνες του Παβλώφ, όπως αναφέρθηκε, είχαν εστιάσει στα μη εξαρτημένα γαστρικά ανακλαστικά, π.χ., την έκκριση του σάλιου (μη εξαρτημένη απόκριση) με την απλή θέαση του εκπαιδευτή στο χώρο του εργαστηρίου (μη εξαρτημένο ερέθισμα).\nΟ Παβλώφ είχε παρατηρήσει ότι ένα απλό εξαρτημένο ερέθισμα αποτελεί πάντα αρχικά ένα «ουδέτερο» ερέθισμα και δεν επιφέρει καμία έντονη αντίδραση, στη συνέχεια όμως αποκτά την ικανότητα να προκαλεί μια απόκριση όταν παρουσιαστεί αρκετές φορές ταυτόχρονα με το μη εξαρτημένο ερέθισμα. Για παράδειγμα, για τους σκύλους, η θέαση των φυλάκων τους ή η εμπειρία της τοποθέτησής τους στην ειδική πειραματική συσκευή καθίσταται σταδιακά ένα εξαρτημένο ερέθισμα όταν πραγματοποιείται αρκετές φορές ταυτόχρονα με το μη εξαρτημένο ερέθισμα της παροχής τροφής.\nΟ τομέας των εξαρτημένων ανακλαστικών μελετήθηκε εκτεταμένα από τον Παβλώφ και τους συνεργάτες του. Πραγματοποιήθηκε σειρά μελετών μεταβάλλοντας πειραματικά τα είδη των παρουσιαζόμενων ερεθισμάτων αλλά και τις συνθήκες υπό τις οποίες παρουσιάζονταν, προκειμένου να παρατηρηθεί η ισχύς των εξαρτημένων ανακλαστικών που προέκυπταν.\n– ΓΕΝΙΚΕΥΣΗ, ΔΙΑΦΟΡΟΠΟΙΗΣΗ & ΠΕΙΡΑΜΑΤΙΚΗ ΝΕΥΡΩΣΗ\nΈνας σημαντικός αριθμός πειραμάτων έδειξε ότι εξαρτημένα ανακλαστικά προκύπτουν και από ερεθίσματα παρόμοια αλλά όχι ταυτόσημα με το αρχικό αυθεντικό εξαρτημένο ερέθισμα, φαινόμενο το οποίο ο Παβλώφ ονόμασε Γενίκευση. Έτσι, όταν ένας ήχος συγκεκριμένου τόνου αποτελεί το αρχικό εξαρτημένο ερέθισμα κατά τη διάρκεια της εκπαίδευσης, αλλά το τεστ παρόλα αυτά πραγματοποιείται με έναν ελαφρώς πιο υψηλό ή χαμηλό τόνο, ένα εξαρτημένο ερέθισμα προκύπτει παρόλα αυτά αλλά με ελαφρώς μικρότερη ισχύ. Οσο μεγαλύτερη είναι η διαφοροποίηση μεταξύ του εξαρτημένου ερεθίσματος και του ερεθίσματος του τεστ, τόσο πιο αδύναμη είναι και η γενικευμένη απόκριση. Αν στη συνέχεια το διαφοροποιημένο ερέθισμα συνεχίσει να εμφανίζεται όπως πριν, αλλά δεν επιβραβεύεται από ένα επακόλουθο μη εξαρτημένο ερέθισμα, ένα άλλο είδος μάθησης προκύπτει το οποίο ο Παβλώφ ονόμασε Διαφοροποίηση.\nΗ μεγάλη έκπληξη στην πειραματική διαδικασία επήλθε όταν προέκυψαν πειραματικές συνθήκες που ουσιαστικά έθεταν την ικανότητα των ζώων για διαφοροποίηση στα όριά της. Για παράδειγμα, σε ένα συγκεκριμένο πείραμα χρησιμοποιήθηκαν τα εξής διαφοροποιημένα ερεθίσματα: ένας κύκλος και μια έλλειψη. Το πείραμα ξεκινούσε με την παρουσίαση μιας πολύ μακριάς έλλειψης. Όταν ο σκύλος σταματούσε τη διαδικασία απόκρισής του (έκκριση σάλιου) σε αυτό, η διαδικασία «μεταστρεφόταν» άμεσα σε ένα άλλο το οποίο ήταν ελαφρώς λιγότερο μακρύ και έμοιαζε πιο πολύ με κύκλο. Όταν ο σκύλος κατάφερνε και πάλι με επιτυχία να διαφοροποιήσει αυτό το ερέθισμα από τον κύκλο, προστίθετο ένα άλλο που ήταν ακόμη πιο κυκλικό κοκ. Η διαδικασία, δηλαδή, περιελάμβανε σταδιακή μείωση της διαφοράς που υφίστατο μεταξύ των παρουσιαζόμενων ερεθισμάτων. Όταν όμως το ερέθισμα γινόταν σχεδόν κυκλικό, μια ξαφνική και δραματική αλλαγή εμφανιζόταν στη συμπεριφορά του ζώου. Ενώ μέχρι τότε ήταν ήρεμο και εύκολο στο χειρισμό, ξαφνικά έκανε έντονες προσπάθειες να διαφύγει και παρέμενε εξαιρετικά ανήσυχο όχι μόνο κατά την πειραματική διαδικασία αλλά και για πολλές ώρες αργότερα. Ουσιαστικά, τα ζώα τα οποία αναγκάστηκαν να αντιμετωπίσουν αυτά τα αμφιλεγόμενα ερεθίσματα για παρατεταμένο χρονικό διάστημα παρέμεναν διαταραγμένα για πολλές εβδομάδες ή και μήνες μετά το πείραμα. Όταν επανεξετάζονταν σε μερικά από τα ευκολότερα τεστ διαφοροποίησης που είχαν τα ίδια επιτύχει πριν την κρίσιμη δοκιμή, επίσης αποτύγχαναν. Ο Παβλώφ συνέδεσε άμεσα αυτό το είδος συμπεριφοράς με καταστάσεις υπερδιέγερσης λόγω άγχους και νευρικού κλονισμού σε ανθρώπους, και τις ονόμασε χαρακτηριστικά περιπτώσεις Πειραματικής Νεύρωσης.\nΒάσει αυτών ο Παβλώφ κατέληξε ότι η Πειραματική Νεύρωση προκύπτει όταν τα ζώα αντιμετωπίζουν μια συγκρουσιακή αμφιλεγόμενη κατάσταση, την οποία δεν μπορούν με κανένα τρόπο να αποφύγουν, μεταξύ δύο ισχυρών αλλά ασύμβατων εξαρτημένων αποκρίσεων. Αυτή η βασική ιδέα οδήγησε τον Παβλώφ στη διατύπωση μιας νέας θεωρίας περί της λειτουργίας του εγκεφάλου.\n– Η ΘΕΩΡΙΑ ΛΕΙΤΟΥΡΓΙΑΣ ΤΟΥ ΕΓΚΕΦΑΛΟΥ\nΟ Παβλώφ θεωρούσε τον εαυτό του φυσιολόγο και έτσι προσπάθησε να υποστηρίξει τα αποτελέσματα των μελετών του βάσει μιας θεωρίας Φυσιολογίας. Υποστήριξε ότι τα μη εξαρτημένα ανακλαστικά τίθενται σε λειτουργία βάσει ειδικών διασυνδέσεων μεταξύ των αισθητικών και κινητικών νεύρων της σπονδυλικής στήλης και των κατώτερων κέντρων του εγκεφάλου. Εξαρτημένα ανακλαστικά ουσιαστικά προκύπτουν όταν δημιουργούνται ειδικές νευρολογικές διασυνδέσεις στην περιοχή του εγκεφάλου συνδέοντας ερεθίσματα και αποκρίσεις σε νέους συνδυασμούς. Απόδειξη αυτής της ειδικής «διαμερισματοποίησης» του εγκεφάλου (cortical localization) όσον αφορά τα εξαρτημένα ανακλαστικά ουσιαστικά προκύπτει από ζώα τα οποία, αφού είχαν εκπαιδευτεί σε ορισμένα εξαρτημένα ανακλαστικά, υπέστησαν χειρουργική επέμβαση στο κρανίο. Τα ζώα αυτά παρέμειναν ζωντανά επί πολλά χρόνια με πλήρη ανάκτηση των μη εξαρτημένων ανακλαστικών τους, είχαν παρόλα αυτά χάσει όλα τα παλαιότερα αποκτηθέντα εξαρτημένα ανακλαστικά τους και δεν αποκτούσαν ποτέ νέα.\nΟ Παβλώφ υποστήριξε ότι διαφορετικά εξαρτημένα ανακλαστικά διεγείρουν διαφορετικές περιοχές του εγκεφάλου, αλλά οι περιοχές αυτές εντοπίζονται ως πλησιέστερες για παρόμοια ερεθίσματα παρά για διαφορετικά. Επίσης υπέθεσε ότι σε αυτές τις περιοχές υφίστανται δύο διαφορετικές οργανικές λειτουργίες που συμβάλλουν στη διαδικασία της εκπαίδευσης («μάθησης») στο εργαστήριο: η Διέγερση (excitation), που οδηγεί στην απόκτηση (ή γενίκευση) εξαρτημένων αποκρίσεων και η Αναστολή (inhibition) που καταστέλλει μια ήδη αποκτηθείσα απόκριση.\nΠερί το 1929, ο 80άχρονος πλέον Παβλώφ άρχισε να εφαρμόζει τα συμπεράσματα της θεωρίας του στον τομέα της ανθρώπινης Ψυχολογίας και να εξηγεί βάσει των θεωριών του ειδικές περιπτώσεις ανθρώπων που έπασχαν από νευρώσεις και ψυχώσεις. Γι’ αυτό το σκοπό μελέτησε, υπό την επίβλεψη ψυχιάτρων, την ψυχοπαθολογική συμπεριφορά ασθενών που νοσηλεύονταν σε ψυχιατρικά νοσοκομεία και προσπάθησε να εξηγήσει τις ψυχιατρικές παθήσεις βάσει της θεωρίας του περί υπέρ/ υπό- λειτουργικότητας των διεργασιών της Διέγερσης και της Αναστολής, καταστολής ή υπό- λειτουργίας των εγκεφαλικών νευρώνων και άλλων παραμέτρων που είχε ανακαλύψει σχετικά με την Πειραματική Νεύρωση. Πρότεινε οργανικές θεραπείες γι’ αυτές τις διαταραχές, που αποσκοπούσαν σε ειδική χαλάρωση και άσκηση των εγκεφαλικών κυττάρων.\nΜέχρι το 1930 ο Παβλώφ είχε καταλήξει ότι το διαφορετικό ταπεραμέντο πολλών ανθρώπων αποτελεί ουσιαστικά το αποτέλεσμα τριών διαφορετικών νευρολογικών διεργασιών: της ισχύος, της ισορροπίας και της κινητικότητας των ειδικών διεργασιών της Διέγερσης και της Αναστολής. Μεταξύ των ψυχώσεων τον ενδιέφερε περισσότερο η σχιζοφρένεια. Μεταξύ 1931 και 1936 παρακολούθησε συστηματικά σε ειδική Ψυχιατρική Κλινική τη συμπεριφορά 45 περιπτώσεων ασθενών που έπασχαν από σχιζοφρένεια. Ο ίδιος θεωρούσε ότι η σχιζοφρένεια αποτελεί το αποτέλεσμα «μιας υπέρμετρης νευρολογικής διέγερσης του εγκεφάλου ενός ατόμου που πάσχει ουσιαστικά από ένα αποδυναμωμένο νευρολογικό σύστημα». Αφιέρωσε σημαντική ερευνητική εργασία στην προσπάθεια εντοπισμού μιας αποτελεσματικής μεθόδου θεραπείας της σχιζοφρένειας. Πρότεινε τη «θεραπεία παρατεταμένου ύπνου» για καταστολή και μείωση της νευρολογικής Διέγερσης του οργανισμού.\n– Η ΕΠΙΔΡΑΣΗ ΤΟΥ ΠΑΒΛΩΦ\nΤα τελευταία 25 χρόνια της ζωής του Παβλώφ στιγματίστηκαν ιδιαίτερα από κοινωνικά και πολιτικά γεγονότα που διαδραματίζονταν στη Ρωσία.\nΣε αντίθεση με άλλους επιστήμονες, παρέμεινε στη χώρα του μετά την επικράτηση της Οκτωβριανής Επανάστασης το 1917 και, παρότι διαφώνησε ευθέως με τις μαζικές διώξεις και εκτελέσεις, ακόμη και διαμαρτυρόμενος εγγράφως στο Στάλιν ή αρνούμενος στον Μπουχάριν την είσοδό του στο εργαστήριό του, συνέχισε τις έρευνές του μέχρι τα βαθιά γεράματα με την υποστήριξη του καθεστώτος. Το κομμουνιστικό καθεστώς είχε πραγματικά εκτιμήσει το έργο του, του παρείχε κάθε διευκόλυνση στα πειράματά του και τον χρηματοδοτούσε αφειδώς.\nΕργάστηκε εντατικά και σκληρά στις νέες ψυχιατρικές του μελέτες μέχρι τις 21 Φεβρουαρίου 1936, όταν ξαφνικά αρρώστησε μετά από εντατική εργασία στο εργαστήριό του. Τα συμπτώματά του σύντομα χειροτέρεψαν σε πνευμονία και ο ίδιος άρχισε χαρακτηριστικά να κάνει συστηματικές παρατηρήσεις της διανοητικής και ψυχικής του κατάστασης. Το απόγευμα της 27ης Φεβρουαρίου είπε στο γιατρό του: «Το μυαλό μου δεν δουλεύει καλά. Ψυχαναγκαστικά συναισθήματα και ακούσιες κινήσεις του σώματός μου εκδηλώνονται. Η διαδικασία του θανάτου μου έχει ήδη ξεκινήσει…». Μια ώρα μετά από αυτή την τελευταία επιστημονική του παρατήρηση, ο 86άχρονος Παβλώφ απεβίωσε.\nΜέχρι τη στιγμή του θανάτου του ο Παβλώφ είχε καταστεί ήδη ένας Σοβιετικός εθνικός ήρωας και μια πόλη είχε ήδη πάρει το όνομά του. Η κυβέρνηση δεν είχε μόνο προστατέψει συστηματικά, χρηματοδοτήσει και αναγνωρίσει τη δουλειά του, δεν είχε μόνο αναγνωρίσει την αξία του ως ενός αξιότιμου αντιπροσώπου της σοβιετικής επιστήμης, αλλά και ως έναν προωθητή μιας υλιστικής θεωρίας που μπορούσε να θέσει τις βάσεις μιας μαρξιστικής Ψυχολογίας.\nΜέχρι την ημέρα του θανάτου του η φήμη του είχε ήδη διαδοθεί και στις ΗΠΑ, όπου η «μη ψυχολογική» προσέγγισή του σε θέματα Ψυχοπαθολογίας είχε αρχίσει να συναντά τεράστια απήχηση σε μια ομάδα νέων ερευνητών που αποκαλούνταν συμπεριφοριστές. Η νέα αυτή προσέγγιση θα αποτελούσε αργότερα το νέο μεγάλο ρεύμα στο χώρο της Ψυχολογίας: την επιστημονική Πειραματική Ψυχολογία και τον αμερικανικό συμπεριφορισμό, και η θεωρία του περί ανακλαστικών θα επαναδιατυπωνόταν και θα χρησιμοποιείτο ως βάση για την περιγραφή των νέων νόμων της μάθησης περί της θετικής και αρνητικής ενίσχυσης.\nΟ Δρ Παβλώφ πέθανε στο Λένιγκραντ στις 27 Φεβρουαρίου 1936. Μετά το θάνατό του, το εργαστήριό του στη Μόσχα διατηρήθηκε με μεγάλη προσοχή και μετατράπηκε σε ιστορικό αξιοθέατο.\n– Ivan P. Pavlov: LECTURES ON CONDITIONED REFLEXES, International Publishers, New York 1928, 1963.\n– G.A. Kimbel, M. Wertheimer, C.L. White (eds.): PORTRAITS OF PIONEERS IN PSYCHOLOGY, Lawrence Erlbaum Associates & American Psychological Assoc., Washington, New Jersey 1991.\n– Raymond E. Foncher: PIONEERS OF PSYCHOLOGY (third ed.), W.W. Norton & Company Inc., New York, London 1996.\n– Ivan P. Pavlov: PSYCHOPATHOLOGY AND PSYCHIATRY, Transaction Publishers, New Brunswick (USA) & London (UK) 1994.\n– David Lieberman (ed.): LEARNING AND THE CONTROL OF BEHAVIOR, Holt, Rinehart & Winston Inc., 1974.\n– Robert I. Watson: BASIC WRITINGS IN THE HISTORY OF PSYCHOLOGY, Oxford University Press, New York 1979.\n– B.R. Hergenhahn: AN INTRODUCTION TO THE HISTORY OF PSYCHOLOGY (sec. ed.), Wadsworth Publishing Company, Belmont, California 1992.


Καλλωπίζουμε Archives - Zoume Omorfa\nHome / Καλλωπίζουμε\nΕσύ σε ποια κατηγορία είσαι; Ψηφίζεις κραγιόν ή λιπ γκλος; Είσαι φανατική του ματ ή λατρεύεις τη λάμψη; Για δες τη σύγκριση των δύο προϊόντων σε πέντε κρίσιμα χαρακτηριστικά: Το αποτέλεσμα Κραγιόν: Με βαθύ και απαράμιλλο χρώμα, ό,τι κι αν διαλέξεις, από τολμηρό κόκκινο μέχρι συνεσταλμένο nude, το αποτέλεσμα είναι …\nΘέλετε να φτιάξετε ένα φυσικό αποσμητικό για το σώμα και τις μασχάλες σας; Θέλετε να αποφύγετε τη δυσοσμία του ιδρώτα, χωρίς να επιβαρύνετε το σώμα σας με αμφιλεγόμενα χημικά; Με αυτά τα υλικά, είναι πανεύκολο! Χρησιμοποιήστε: ½ φλιτζάνι μαγειρική σόδα ½ φλιτζάνι άνθος αραβοσίτου 20 σταγόνες αιθέριο έλαιο tea tree …\nΑς μιλήσουμε για το eyeliner, αυτό το προϊόν που με μια κίνηση μπορεί να σου χαρίσει γατίσια, μεγαλύτερα και πιο όμορφα μάτια. Είναι σωτήριο αλλά για πολλές αποδεικνύεται Γολγοθάς! Εδώ θα βρεις πολύτιμα tips που θα βοηθήσουν ακόμη και τις πιο αρχάριες στην χρήση του eyeliner! 1.Σελοτείπ κάτω από το …\nΘέλετε να ανανεωθείτε άμεσα χωρίς να χρειαστεί να προβείτε σε έξοδα; Πολλές φορές τα προϊόντα που μπορούν να τονώσουν την εμφάνιση κάθε γυναίκας, βρίσκονται στη κουζίνα, στο ψυγείο, στο σπίτι γενικότερα. Το δέρμα και τα μαλλιά είναι αυτά που μας κάνουν πάντα να φαινόμαστε νεότερες. Κάποιοι τρόποι ώστε να τα …\nΤα πρηξίματα κάτω από τα μάτια είναι ένα πρόβλημα που αντιμετωπίζουμε οι περισσότερες. Πρόκειται για θέμα κληρονομικό πολλές φορές αλλά εξαρτάται και από τις συνήθειές μας όπως πχ το αν πίνουμε αρκετό νερό ή αν ξενυχτάμε! Τι γίνεται λοιπόν με αυτές τις σακούλες; Πως μπορούμε να τις καταπολεμήσουμε; Το πολύ …\nΚάνοντας απολέπιση προσώπου διατηρείτε την επιδερμίδα σας καθαρή, λαμπερή και απαλή. Τα νεκρά κύτταρα και οι τοξίνες απομακρύνονται, προσφέροντας στο δέρμα σας την δυνατότητα να αναπνεύσει και να ανανεώσει τα κύτταρά του, να ενεργοποιήσει την δημιουργία κολλαγόνου, αλλά και να βελτιώσει την κυκλοφορία του αίματος. Επίσης, είναι πολύ χαλαρωτικό και …\nTips, Καλλωπίζουμε, Μακιγιάζ\nΌταν μιλάμε για το μακιγιάζ ένα πράγμα είναι αυτονόητο: Το ότι η ενυδατική κρέμα και το αντηλιακό εφαρμόζονται πριν το μεικάπ. Όλα τα υπόλοιπα είναι ρευστά. Το πότε πρέπει να εφαρμόζεις το κονσίλερ μάλιστα έχει πολλές φορές γίνει θέμα συζήτησης! Κάποιοι θεωρούν πως πρέπει να εφαρμόζεται μετά το μεικάπ και …\nΥπάρχουν βδομάδες ολόκληρες που δεν σας μένει χρόνος για beauty-shoping ή για επίσκεψη στο spa. Μπορεί, βασικά, να μην σας περισσεύουν και τα χρήματα. Η επιδερμίδα σας, ωστόσο, έχει τεράστιες απαιτήσεις για φροντίδα και ανανέωση. Μην το βάζετε κάτω, λοιπόν. Δείτε πώς με αυτές τις απλές, αυτοσχέδιες «συνταγές» που προτείνουν …\nTips για το μακιγιάζ σου που θα λατρέψεις!\nΤετράγωνο πρόσωπο; Έντονες γωνίες; Στρογγυλεμένα ζυγωματικά; Διαβάστε! Για να καταλάβουμε καλύτερα την τεχνική της διόρθωσης του προσώπου, έχουμε καθορίσει ορισμένους τύπους προσώπων που θα δούμε παρακάτω. Αυτό, όμως, δεν σημαίνει ότι ένα ασύμμετρο πρόσωπο θα πρέπει να ανήκει αναγκαστικά σε ένα συγκεκριμένο τύπο προσώπου. Μπορεί δηλαδή να έχει χαρακτηριστικά και …


Η Μοδίστρα (El tiempo entre costuras, ET 2)\nSubject: Η Μοδίστρα (El tiempo entre costuras, ET 2) Mon Feb 01, 2016 9:25 pm\nΛοιπόν, δεν το πρόλαβα απ' την αρχή, αλλά η εντυπώσεις μου είναι θετικές, πρόκειται για μια καλογυρισμένη σειρά. Η υπόθεση διαδραματίζεται την δεκαετία του '30 παραμονές του εμφυλίου πολέμου. Αρκετά έξυπνα, παρά την κρίσιμη κατάσταση της χώρας υπάρχει μπόλικο αίσθημα στο πρώτο επεισόδιο. Η μοδίστρα Σίρα, χρόνια αρραβωνιασμένη με τον Ιγνάθιο ανακαλύπτει τον κεραυνοβόλο έρωτα στο πρόσωπο του ξεδιάντροπου θα έλεγα και πιθανότατα τυχοδιώκτη Ραμίρο. Συγνώμη, αυτή ήταν "τραβάτε με κι ας κλαίω" , αλλά κι αυτός ο αρραβωνιαστικός πολύ μπούφος ρε παιδί μου! Έπιανε ο άλλος το χέρι της Σίρα κι αυτός εξέταζε τα πλήκτρα της γραφομηχανής . Το ήθελε ή δεν το ήθελε ο οργανισμός του το κέρατο ; Κατά τα άλλα δε λέω νοιαζόταν την Σίρα, αλλά ήταν και βόδι . Και την κεντρική ηρωίδα δεν μπορώ να πω ότι την συμπαθώ ή την συμπονώ ιδιαίτερα . Έπρεπε να περάσει τόσος καιρός για να καταλάβει ότι δεν είναι ερωτευμένη ; Θέλω όμως να δω τι θα γίνει με την κατάσκοπο της Ταγγέρης .\nSubject: Re: Η Μοδίστρα (El tiempo entre costuras, ET 2) Thu Feb 04, 2016 3:23 am\nΤον Ιγνάθιο τον συμπάθησα, αν και συμφωνώ πως έχει κάτι το βοϊδίσιο Πολύ καλόβολος και υποχωρητικός, δεν κάνει για τη Σίρα η οποία φαίνεται να ψάχνει περιπέτειες που να την εξιτάρουν. Ο Ραμίρο δεν έχασε ευκαιρία, όμως, μπαμ και κάτω! Πιθανότατα η Σίρα ήξερε από την αρχή ότι δεν είναι ερωτευμένη με τον Ιγκνάθιο αλλά είχε βολευτεί μαζί του αφού της φερόταν και καλά, ώσπου ένιωσε την τρικυμία και βαρέθηκε την ηρεμία. Κακώς την κατηγορεί η μάνα της, θέλει να ζήσει κάτι διαφορετικό από μια μετρημένη ρουτίνα. Κάτι μου λέει πως θα το φάει το κεφάλι της, ίσως της βγει σκάρτος ο Ραμίρο γιατί, εδώ που τα λέμε, εμπιστοσύνη δεν εμπνέει...\nΟι Ισπανοί έχουν μια μανία με τη συγκεκριμένη περίοδο της ιστορίας τους. Πόσα μυθιστορήματα, ταινίες και σειρές είναι αφιερωμένες σ'αυτά; Έχουν ενδιαφέρον, πάντως.\nSubject: Re: Η Μοδίστρα (El tiempo entre costuras, ET 2) Thu Feb 04, 2016 9:40 am\nΠιθανότατα η Σίρα ήξερε από την αρχή ότι δεν είναι ερωτευμένη με τον Ιγκνάθιο αλλά είχε βολευτεί μαζί του αφού της φερόταν και καλά, ώσπου ένιωσε την τρικυμία και βαρέθηκε την ηρεμία. Κακώς την κατηγορεί η μάνα της, θέλει να ζήσει κάτι διαφορετικό από μια μετρημένη ρουτίνα. Κάτι μου λέει πως θα το φάει το κεφάλι της, ίσως της βγει σκάρτος ο Ραμίρο γιατί, εδώ που τα λέμε, εμπιστοσύνη δεν εμπνέει...\nΕγώ πιστεύω πως με τον Ιγνάθιο, δεν υπήρχε ποτέ η παραμικρή σπίθα. Ήταν μόνο ο "κατάλληλος" για γάμο, ένας άνθρωπος καλός που αγαπούσε πολύ την αρραβωνιαστικιά του και το έδειχνε έμπρακτα.\nΗ μάνα της να κοιτάξει τα δικά της . Έχασα το δεύτερο επεισόδιο αλλά στο τρίτο η Σίρα ήταν πολύ πληγωμένη από τον Ραμίρο. Μα φαινόταν μούτρο, πώς να εμπιστευθείς έναν άνδρα που την πέφτει σε μια γυναίκα που ετοιμάζεται να παντρευτεί;\nΑλμοδοβαρεμένη βλέπεις τα επεισόδια απ' την τηλεόραση ή τον υπολογιστή; Να προσέχω να μη γράφω spoiler ή δε σε πειράζει;\nΛες και άλλοι δεν κάνανε εμφύλιο . Ενδιαφέρουσα ιστορική περίοδος αλλά το πολύ το κυρ ελέησον το βαριέται κι ο παπάς.\nSubject: Re: Η Μοδίστρα (El tiempo entre costuras, ET 2) Thu Feb 04, 2016 5:07 pm\nΒλέπω τα επεισόδια από τον υπολογιστή και σήμερα κατεβάζω το δεύτερο. Δεν με πειράζει καθόλου να ξέρω το παρακάτω πριν το δω. Όταν έγραψα το παραπάνω σχόλιο δεν είχα δει τι έκανε ο Ραμίρο. Το χειρότερο ήταν που την άφησε απένταρη σε ξένη χώρα. Αν είχε τα λεφτά, θα τα κατάφερνε και μόνη της με το μωρό κουτσά-στραβά. Τώρα όμως...\nΈχω πετύχει και μια χαρούμενη ταινία για τον ισπανικό εμφύλιο, το "Libertarias". Έδειχνε τη ζωή των γυναικών στον δημοκρατικό στρατό όταν κέρδιζαν αυτοί τις μάχες. Είχε χιούμορ, κέφι και μόνο στο τέλος χτύπησε η τραγωδία.\nSubject: Re: Η Μοδίστρα (El tiempo entre costuras, ET 2) Fri Feb 05, 2016 3:05 pm\nΣτο τρίτο επεισόδιο άρχισα να συμπαθώ περισσότερο την Σίρα με αυτά που την βρήκανε. Τον Αντρές με τα πλαστά διαβατήρια όχι, μάλιστα κάποιες κινήσεις του (όταν πίνει νερό π.χ.) μου φάνηκαν αδικαιολόγητα σπαστικές. Κακόμαθα από τη δράση και απογοητεύτηκα που στο τέταρτο δεν είχε και τόση. Οι εξελίξεις όμως ήταν σημαντικές για την συνέχεια.\nSubject: Re: Η Μοδίστρα (El tiempo entre costuras, ET 2) Fri Feb 05, 2016 10:08 pm\nΜέχρι εκεί που έχω δει, καλά τα πάει η Σίρα. Λένε πως όταν κλείνει μια πόρτα ανοίγει παράθυρο και να που βρέθηκε με δικιά της επιχείρηση. Τι έπρεπε να τραβήξει όμως... (τελικά, το τσαντόρ και η μπούρκα είναι το καταλληλότερο ένδυμα για κατασκόπους, κάπου χρησιμεύει κι αυτό )\nΟ Αντρές ούτε εμένα μου άρεσε, πολύ πέφτουλας, λες και το 'χει η μοίρα της να τραβάει τέτοιους άντρες. Συμπάθησα τον καινούργιο φίλο της, τον κουλτουριάρη ζωγράφο. Προτιμώ να τη δω να μπλέκει ερωτικά μαζί του ή με κάποιον που θα εμφανιστεί αργότερα παρά να πισογυρίζει στον Ραμίρο. Γι'αυτό, μου άρεσε που βγήκε από τη σειρά\nSubject: Re: Η Μοδίστρα (El tiempo entre costuras, ET 2) Fri Feb 05, 2016 10:40 pm\nΚαι εγώ σκέφτηκα ότι μπορεί να έμπλεκε με τον ζωγράφο αλλά πρέπει να είναι γκέι (πρόσεξε λίγο τις κινήσεις του).\nSubject: Re: Η Μοδίστρα (El tiempo entre costuras, ET 2) Sat Feb 06, 2016 4:47 pm\nπρέπει να είναι γκέι (πρόσεξε λίγο τις κινήσεις του).\nΤώρα που το λες, έτσι δείχνει. Είναι αβανταδόρικος ρόλος, μαζί με της δόνια Καντελάρια, δίνουν χρώμα στη σειρά.\nSubject: Re: Η Μοδίστρα (El tiempo entre costuras, ET 2) Sat Feb 06, 2016 5:03 pm\nΣυμφωνώ. Από τους πιο συμπαθείς χαρακτήρες η Καντελάρια, αισιόδοξη και δυναμική, ενθαρρύνει την Σίρα, χωρίς εκείνη θα έκανε πολύ περισσότερο καιρό να συνέλθει.\nSubject: Re: Η Μοδίστρα (El tiempo entre costuras, ET 2) Sun Feb 07, 2016 5:04 pm\nΟ Άγγλος δημοσιογράφος-κατάσκοπος μοιάζει λίγο στον Τζουντ Λο;\nSubject: Re: Η Μοδίστρα (El tiempo entre costuras, ET 2) Sun Feb 07, 2016 8:36 pm\nΝαι, λίγο. Θα τον δω καλύτερα στο επόμενο επεισόδιο, μέχρι τώρα τον έχει δείξει φευγαλέα σε μια σκηνή που φίλαγε κάποια.\nSubject: Re: Η Μοδίστρα (El tiempo entre costuras, ET 2) Tue Feb 09, 2016 9:06 pm\nΠια φαίνεται που πάει η σχέση της Σίρα και του Μάρκους. Όμως στην εκδρομή δεν τους αφήσανε οι άλλοι να αγκαλιαστούνε και να μιλήσουν λίγο, θέλανε αμέσως τα ποτά! Πάντως σαν ζευγάρι δε με τρελαίνουν.\nΗ Ροσαλίντα από τον ένα ναζί στον άλλον, τον σύζυγό της (ναζί στην συμπεριφορά). Υποθέτω πως οι τρόποι του είναι οι τυπικοί ενός αποικιοκράτη, θεωρεί πως οι άλλοι είναι κατώτεροι και καθήκον τους είναι να τον υπηρετούν.\nΗ μάνα της Σίρα πάλι καλά που δεν είναι μουγκή όπως φοβήθηκα. Πιστεύω ότι κατά βάθος δεν έχει συγχωρήσει την κόρη της. Έκανε κι ένα καλό ο Ραμίρο που πήρε την Σίρα στο Μαρόκο. Καλύτερα εκεί παρά μέσα στον πόλεμο που άφησε την μάνα της ερείπιο.\nSubject: Re: Η Μοδίστρα (El tiempo entre costuras, ET 2) Wed Feb 10, 2016 2:21 am\nΑναρωτιέμαι γιατί ο Λόγκαν έλεγε τον άνδρα της Ροζαλίντα προδότη που έχει πάρε δώσε με τους Γερμανούς. Η Ροσαλίντα έκανε το ίδιο και είπε ότι την έχουν σαν πρέσβειρα για να τα βρουν οι Εγγλέζοι με τους Γερμανούς. Χάρηκα πάντως που τον άντρα της τον στρίμωξαν. Να ένα επεισόδιο με μπόλικη δράση! ΟΛόγκαν κανονικό αιλουροειδές στην τρεχάλα και στα άλματα Μου αρέσουν σαν ζευγάρι κι ελπίζω να ξανασυναντηθούν.\nΠιστεύω ότι κατά βάθος δεν έχει συγχωρήσει την κόρη της. Έκανε κι ένα καλό ο Ραμίρο που πήρε την Σίρα στο Μαρόκο. Καλύτερα εκεί παρά μέσα στον πόλεμο που άφησε την μάνα της ερείπιο.\nΑκριβώς γι'αυτό πιστεύω άλλαξε γνώμη και ίσως τη συγχωρέσει. Εξάλλου, πρόκοψε στο Μαρόκο η Σίρα και κατάφερε να σώσει και τη μάνα της. Στη σκηνή που συναντήθηκαν οι δυο τους κι εγώ τρόμαξα! Σε κάποια φάση νόμισα ότι μπορεί η γυναίκα να έχασε τα λογικά της από τον πόλεμο.\nSubject: Re: Η Μοδίστρα (El tiempo entre costuras, ET 2) Wed Feb 10, 2016 1:07 pm\nΑναρωτιέμαι γιατί ο Λόγκαν έλεγε τον άνδρα της Ροζαλίντα προδότη που έχει πάρε δώσε με τους Γερμανούς.\nΓια να τον προκαλέσει ώστε να μιλήσει.\nΜου πέρασε απ' το μυαλό αλλά δε θεώρησα πιθανό το ενδεχόμενο.\nSubject: Re: Η Μοδίστρα (El tiempo entre costuras, ET 2) Thu Feb 11, 2016 10:57 am\nΜεγάλη η χάρη της Ροσαλίντα! Καταρχάς η Σίρα και ο Μάρκους ρισκάρουνε για να μην φύγει με τον σύζυγο αλλά να μείνει με τον γκόμενο στο Μαρόκο (όπως το γράφω ακούγεται πεζό , αλλά μήπως απέχει απ' την αλήθεια; ). Κατά δεύτερον ζητά από την Σίρα να βοηθήσει τους Άγγλους ως κατάσκοπος. Η πρώτη μου αντίδραση πέρα από το όποιο όφελος μπορεί να έχει είναι να πάνε να πνιγούν οι κ@λ@εγγλέζοι, τι μας νοιάζει. Την άμεση δράση όπως να πολεμά κάποιος με τον δημοκρατικό στρατό την συγχαίρω. Φυσικά πολλά κρίνονται στο παρασκήνιο, και η έμμεση συμμετοχή μπορεί να κάνει τη διαφορά. Όμως το να εργαστεί για την αγγλική κατασκοπία για κάτι αβέβαιο δεν το βλέπω με καλό μάτι. Για αυτό είχαν δείξει τη μάνα της να έχει υποστεί σοκ, ώστε να μην φανεί παράλογο που θα την προτρέψει να βοηθήσει για να αποφευχθεί ο πόλεμος!\nΩραία η σκηνή Σίρα-Μάρκους όπου του λέει να την φιλήσει. Να υποθέσω ότι θα ξανασυναντηθούν; Γιατί σειρά χωρίς αίσθημα δε γίνεται!\nSubject: Re: Η Μοδίστρα (El tiempo entre costuras, ET 2) Thu Feb 11, 2016 6:07 pm\nΌμως το να εργαστεί για την αγγλική κατασκοπία για κάτι αβέβαιο δεν το βλέπω με καλό μάτι.\nΠαρομοίως! Και τι όφελος να έχουν οι Ισπανοί από τους Εγγλέζους; Όσο είχαν και οι Έλληνες. Βοήθησαν μεν στην αντίσταση κατά των Ναζί αλλά εξαιτίας τους άρχισε ο εμφύλιος μετά.\nΒέβαια, η αντίδραση της μητέρας της Σίρα είναι ανθρώπινη και κατανοητή. Ήλπιζαν οι άνθρωποι τότε να γλιτώσουν τα χειρότερα και πολλά από όσα ξέρουμε σήμερα τους ήταν άγνωστα. Είτε με τους Ναζί είτε με τους Εγγλέζους, τα ίδια υπέφεραν από τον Φράνκο οι Ισπανοί.\nΝα υποθέσω ότι θα ξανασυναντηθούν; Γιατί σειρά χωρίς αίσθημα δε γίνεται!\nΟύτε μυθιστόρημα χωρίς love story γίνεται, ακόμη κι αν είναι θρίλερ. Είμαι αισιόδοξη πως θα συναντηθούν, ειδικά τώρα που θ' ανήκουν στον ίδιο χώρο!\nSubject: Re: Η Μοδίστρα (El tiempo entre costuras, ET 2) Thu Feb 11, 2016 6:36 pm\nΚαι τι όφελος να έχουν οι Ισπανοί από τους Εγγλέζους; Όσο είχαν και οι Έλληνες. Βοήθησαν μεν στην αντίσταση κατά των Ναζί αλλά εξαιτίας τους άρχισε ο εμφύλιος μετά.\nΑυτό ακριβώς .\nΕίτε με τους Ναζί είτε με τους Εγγλέζους, τα ίδια υπέφεραν από τον Φράνκο οι Ισπανοι\nΠαρόλα αυτά τα οι δρόμοι και οι πλατείες που έφεραν τα ονόματα συνεργατών του Φράνκο μόλις πρόσφατα μετονομάστηκαν.\nSubject: Re: Η Μοδίστρα (El tiempo entre costuras, ET 2) Fri Feb 12, 2016 10:06 pm\nΠαρόλα αυτά τα οι δρόμοι και οι πλατείες που έφεραν τα ονόματα συνεργατών του Φράνκο μόλις πρόσφατα μετονομάστηκαν\nΓιατί το κράτος αποφασίζει για δρόμους και μνημεία και πιθανότατα οι κυβερνήσεις μετά τον Φράνκο ήταν κρυφοφασιστικές. Άλλαξε ο Μανωλιός κι έβαλε τα ρούχα του αλλιώς. Όχι πως δεν είχε και υποστηρικτές από το λαό ο δικτάτορας. Στην Ελλάδα έχουμε μνημεία αφιερωμένα σε συνεργάτες των Ναζί. Πόσοι να καλοπέρασαν στην Κατοχή;\nΗ Σίρα μπήκε δυναμικά στο ρόλο της. Μόνο που άκουγα τον συνεργάτη της να της λέει όλα όσα πρέπει να ξέρει για την αποστολή της, πελάγωσα! Ακόμη κι ίδια δυσκολεύεται να προφέρει το νέο της επίθετο Κρίμα που δεν της επιτρέπουν να πλησιάσει Βρετανούς. Δύσκολο τώρα να συναντηθεί με τον Λόγκαν. Εκτός αν μεταμφιεστεί σαν κατάσκοπος που είναι...\nΜήπως το love story που περιμένουμε θα είναι με τον Ιγκνάθιο; Λες να τον δει τώρα με άλλο μάτι;\nSubject: Re: Η Μοδίστρα (El tiempo entre costuras, ET 2) Sat Feb 13, 2016 12:38 pm\nΔε νομίζω να ξαναπαίξει κάτι σοβαρό με τον Ιγνάθιο γιατί στα προσεχώς την έδειξε με τον Μάρκους και γιατί και ο Ιγνάθιο δεν έχει την φάτσα που προτιμούν για τέτοιες ιστορίες.\nΠάντως πολύ τυχερή η Σίρα. Όταν έπεισε την Γερμανίδα να μείνει κι άλλο για την πρόβα ή όταν κάλμαρε την άλλη που είδε τα "πλουσιοκόριτσα" να δουλεύουν γι αυτήν. Μπορεί κάποιος να πει πως οφείλεται στο γεγονός ότι ψυχολογεί τις πελάτισσες αλλά και πάλι το ρίσκο είναι μεγάλο. Αν έχει τύχη διάβαινε και ριζικό περπάτει.\nSubject: Re: Η Μοδίστρα (El tiempo entre costuras, ET 2) Mon Feb 15, 2016 9:18 pm\nΠάλι δεν το έπιασα απ' την αρχή, ο Ιγνάθιο ανήκει στις μυστικές υπηρεσίες του καθεστώτος ή κάτι τέτοιο ; Ακόμα όμως να του φύγει η πίκρα για την Σίρα και ελπίζω να μη γίνει επικίνδυνος.\nΑπό την άλλη ωραία και η Σίρα, επισκέφτηκε την γειτονιά της μόνο γιατί την έπιασε νοσταλγία! Αν όλοι οι κατάσκοποι ήταν τόσο απείθαρχοι ζήτω που καήκαμε .\nΔεν συμφωνώ ότι δεν αξίζει να πεθαίνεις για τις ιδέες σου. Ο αγώνας είναι άνισος και συνήθως νικάνε αυτοί που νικάνε πάντα όπως θα έλεγε και η Αλιέντε, όμως αν η ζωή έχει γίνει λίγο καλύτερη αυτό οφείλεται στις σπάνιες και κρίσιμες νίκες όσων παλεύουν για έναν κόσμο δικαιότερο. Εξάλλου και οι χαμένοι του εμφυλίου πέτυχαν μια ιδιότυπη νίκη, αφού οι "Εθνικιστές" νικήσανε αλλά δεν πείσανε όπως "προφήτευσε" ο Ουναμούνο.\nΚαλά, αυτή η παρατηρητικότητά μου είναι το κάτι άλλο , την προηγούμενη είχα προσέξει μόνο τους υπότιτλους στα προσεχώς και νόμιζα ότι η Σίρα μιλούσε με τον Μάρκους. Για να δούμε τώρα τι θα γίνει με τον Ιγνάθιο. Έχω και μια περιέργεια να δω το chico guapo του αυτοκινήτου.\nSubject: Re: Η Μοδίστρα (El tiempo entre costuras, ET 2) Tue Feb 16, 2016 12:48 am\nΟ Ιγκνάθιο δουλεύει για το υπουργείο εξωτερικών του φράνκικου καθεστώτος. Άλλαξε πολύ, όπως του είπε και η Σίρα. Φοβάμαι κι εγώ μην είναι επικίνδυνος. Δεν μου άρεσε που την κατηγόρησε επειδή πέρασε τον πόλεμο στην Αφρική ενώ οι δικοί της υπέφεραν στην Ισπανία. Τι θα μπορούσε να τους κάνει; Το να μείνει και να τραβήξει τα ίδια δεν μειώνει τη δυστυχία (εκτός αν πήγαινε να πολεμήσει με το δημοκρατικό στρατό αλλά αυτό μπορούσαν να το κάνουν και οι ίδιοι. Πόση περισσότερη δύναμη είχε η Σίρα Παραπονέθηκε ο Ιγκνάθιο ότι κάποιος φίλος τους σκοτώθηκε από τους φρανκιστές κι άλλος είναι στη φυλακή. Υπηρετεί όμως το καθεστώς που τα κάνει αυτά!\nΔεν συμφωνώ ότι δεν αξίζει να πεθαίνεις για τις ιδέες σου. Ο αγώνας είναι άνισος και συνήθως νικάνε αυτοί που νικάνε πάντα όπως θα έλεγε και η Αλιέντε, όμως αν η ζωή έχει γίνει λίγο καλύτερη αυτό οφείλεται στις σπάνιες και κρίσιμες νίκες όσων παλεύουν για έναν κόσμο δικαιότερο.\nΣυμφωνώ απόλυτα! Αν δεν είχαμε οράματα, ακόμα στην εποχή των σπηλαίων θα ήμασταν. Με τις θυσίες προχωράει ο κόσμος. Ακόμη κι ένα πολύ μικρό βήμα προς τη δικαιοσύνη να γίνει, όφελος είναι. Δεν ξέρω όμως αν ωφελεί η βία όταν δεν υπάρχει συνειδητοποίηση. Ν'αρπάξει κάποιος τα όπλα, ναι, πρώτα όμως να ξέρουμε τι κόσμο θέλουμε να φτιάξουμε. Αλλιώς, και να νικήσουμε πάλι στα ίδια θα γυρίσουμε.\nSubject: Re: Η Μοδίστρα (El tiempo entre costuras, ET 2) Tue Feb 16, 2016 9:13 pm\nΠαρά το γεγονός ότι έδειχνε πολύ κακιασμένος και κρατούσε πόζα τελικά έκανε το σωστό ο Ιγνάθιο και βοήθησε τον μικρό καλικάντζαρο την Πακίτα . Ελπίζω από δω και μπρος να ασχοληθεί με την γυναίκα του που δεν της αξίζει να θυμάται ακόμα την Σίρα και να μη μας απασχολήσει ξανά.\nΤα καλά τα δικά μας και οι Ισπανοί που δεν μπορούσες να σταθείς ακόμα κι αν είχες συγγενή που ανήκε στην πλευρά των χαμένων. Δεν θα μπορούσε φυσικά να ήταν διαφορετικά.\nΑυτός που δίνει εντολές στην Σίρα έχει όλο το δίκιο με το μέρος του να τραβά τα μαλλιά του και να χτυπά το κεφάλι του στον τοίχο. Να μην έχει επαφές με την παλιά της γειτονιά της είπε και ήδη μιλά με τη μισή . Και σαν να μην ήταν αρκετό αυτό πάει και εξομολογείται στην Μανουέλα ότι είναι κατάσκοπος . Εντάξει, έλεος .\nSubject: Re: Η Μοδίστρα (El tiempo entre costuras, ET 2) Wed Feb 17, 2016 4:29 am\nΑυτός που δίνει εντολές στην Σίρα έχει όλο το δίκιο με το μέρος του να τραβά τα μαλλιά του και να χτυπά το κεφάλι του στον τοίχο. Να μην έχει επαφές με την παλιά της γειτονιά της είπε και ήδη μιλά με τη μισή Laughing . Και σαν να μην ήταν αρκετό αυτό πάει και εξομολογείται στην Μανουέλα ότι είναι κατάσκοπος carcajadas . Εντάξει, έλεος eleos\nΜένει μόνο να αποκαλυφθεί και στον πατέρα της Είναι μεν άτυχη που πάνε και τη βρίσκουν όλοι οι γνωστοί της στα καλά καθούμενα, είναι και απρόσεχτη γιατί άπαξ και τη βρουν, κολλάει μαζί τους! Βγήκε βόλτα με τον πατέρα της, τον ρώτησε αν ενοχλείται που περπατάνε αγκαζέ κι αυτός απάντησε ότι θα ήθελε να πει σε όλους ότι είναι κόρη του. Καλό θα ήταν να αραιώνει αλλιώς θα αναγκαστεί να του εξηγήσει κι αυτουνού το ρόλο της.\nΕμφανίστηκε νέα πελάτισσα, η φράου Στέρλιγκ, να μας θυμίσει τα καλά του ναζισμού . Αφού έβγαλε ένα λογύδριο για τους τεμπέληδες Ισπανούς και τους εργατικούς πειθαρχημένους Γερμανούς , πέταξε και το γνωστό "Η εργασία απελευθερώνει" που ήταν γραμμένο στην πύλη του Άουσβιτς. Συμπαραστέκομαι ολόψυχα στη Σίρα που είναι αναγκασμένη να την ανέχεται!\nSubject: Re: Η Μοδίστρα (El tiempo entre costuras, ET 2) Wed Feb 17, 2016 9:49 am\nΠως το έλεγε το πρωτοσέλιδο των Νέων όταν μπήκαν οι Γερμανοί, ότι θα μας ελευθερώσουν από το βαλκανικό ραχάτι; Μα όλα ίδια πια;\nSubject: Re: Η Μοδίστρα (El tiempo entre costuras, ET 2) Wed Feb 17, 2016 9:42 pm\nΤώρα είδα κι εγώ την Στέρλινγκ, αντιπαθητική όσο δεν πάει , βγάζει απίστευτη παγομάρα . Την Σίρα την λυπάμαι έτσι όπως έχει γίνει η ζωή της, ούτε με τον πατέρα της δεν μπορεί να μιλήσει ή τουλάχιστον να του εξηγήσει (λίγο τον λυπάμαι κι αυτόν).\nΤον πατέρα της Σίρα τον παίζει αυτός που στον Φάρο κάνει τον πατέρα του Ρικάρδο (του κεντρικού ήρωα). Έπαιζε και στο Hermanos κατά το imdb αλλά δεν θυμάμαι ποιον έκανε.\nSubject: Re: Η Μοδίστρα (El tiempo entre costuras, ET 2)


Έδωσαν την πρώτη τους απάντηση | Goal News Cy\nGOALΈδωσαν την πρώτη τους απάντηση\nΈδωσαν την πρώτη τους απάντηση\nΗ απλότητα και το πάθος που κατέθεσαν οι ποδοσφαιριστές του Απόλλωνα στο νικηφόρο παιχνίδι τους με τον Άρη, όπως και η έκταση του σκορ, έστειλαν θετικά μηνύματα. Η ομάδα της Λεμεσού έδειξε ότι μπορεί να ανακάμψει και να επιστρέψει δριμύτερη. Το ζητούμενο από εδώ και πέρα είναι η συνέχιση των καλών εμφανίσεων και η σταθερότητα στην απόδοσή της, που θα αποφέρουν και άλλες νίκες.\nΚάποια στατιστικά λένε αλήθειες, όπως για τα 13 γκολ που έχει δεχθεί ο Απόλλων στις 15 αγωνιστικές που έχουμε διανύσει. Εκεί θα χρειαστεί να προσέξει. Να μη δέχεται εύκολα γκολ που τον βάζουν σε περιπέτειες, μπλοκάροντας την απόδοσή του.\nΟι κυανόλευκοι έχουν αφήσει πίσω τους το ματς με τον Άρη και θέλουν να ολοκληρώσουν το 2016 με άλλη μία νίκη. Να κερδίσουν μεθαύριο και την ΑΕΖ στο Τσίρειο, για να μπουν με καθαρό μυαλό στο 2017 και τις υποχρεώσεις που τους περιμένουν, με τα δύο ντέρμπι στη σειρά, πρώτα με την ΑΕΚ στη Λάρνακα και μετά με την ΑΕΛ. Ντέρμπι που ενδεχομένως να κρίνουν πολλά. Θα φανεί τι στόχους θα έχει στη συνέχεια ο Απόλλων, αν και μπορεί η κατάσταση να παραμείνει η ίδια όπως τώρα.\nΠάντως οι ποδοσφαιριστές, δεν δέχονται ούτε για συζήτηση την πιθανότητα να απομακρυνθούν από υψηλές θέσεις. Το πάθος που έδειξαν στο παιχνίδι με τον Άρη, φανερώνει όλη τη θέλησή τους για να επανέλθουν δριμύτεροι και να διαψεύσουν όσους πιστεύουν πως θα υποχωρήσουν.\nΗ καλή αγωνιστική κατάσταση του Παπουλή, το σκοράρισμα από τον Πίεχ, οι επιστροφές των Αγγελή και Πέδρο, η διάθεση του Ντα Σίλβα και το πάθος του Σατσέτι, είναι στοιχεία που συνθέτουν την αγωνιστική βελτίωση του Απόλλωνα. Βέβαια, ένα μόνο παιχνίδι, όπως αυτό με τον Άρη, δεν είναι το απόλυτο κριτήριο.\nΤην ίδια σοβαρότητα και αποτελεσματικότητα καλούνται να δείξουν και με την ΑΕΖ οι κυανόλευκοι. Ο κόσμος τους περιμένει και άλλες καλές εμφανίσεις και νίκες, ώστε να βάλει στην άκρη την όποια απογοήτευσή του από τα σκαμπανεβάσματα της ομάδας.


Άρης: Ανασύνταξη για τη δύσκολη εβδομάδα! - Onsports.gr\nOnsports Team\t31 Ιανουαρίου 2021, 17:30\nΆρης: Ανασύνταξη για τη δύσκολη εβδομάδα!\nΆρης: Άρχισε η προετοιμασία των «κίτρινων» με τον Μαντσίνι να ανεβάζει ρυθμούς!\nΗ ήττα στην Τρίπολη ήταν λογικό να φέρει προβληματισμό στην ομάδα του Άρη. Κυρίως λόγω του τρόπου που ηττήθηκε η ομάδα του Άκη Μάντζιου, παρότι βρέθηκε μπροστά στο σκορ. Οι Θεσσαλονικείς, πάντως, δεν μπορούν να σταθούν ιδιαίτερα στο τι έγινε στο «Θ. Κολοκοτρώνης». Άλλωστε σε λίγες μέρες θα αγωνιστούν ξανά εκεί!\nΟ Άρης, λοιπόν, άρχισε την προετοιμασία του για μια δύσκολη και απαιτητική εβδομάδα. Κι αυτό γιατί υπάρχει η ρεβάνς Κυπέλλου με τον Αστέρα εκ νέου στην Τρίπολη και εν συνεχεία το εκτός έδρας παιχνίδι με την ΑΕΚ για το Πρωτάθλημα!\nΗ προπόνηση που έγινε στο Ρύσιο, βρήκε τον Ντάνιελ Μαντσίνι να ακολουθεί ατομικό πρόγραμμα, αλλά σε πιο έντονους ρυθμούς. Πάντως, ο Αργεντινός δε θα αγωνιστεί με τον Αστέρα για το Κύπελλο και ουσιαστικά επικεντρώνει τις προσπάθειές του για να είναι έτοιμος κόντρα στην ΑΕΚ.\nΗ ενημέρωση της ΠΑΕ Άρης για την προπόνηση της Κυριακής (31/1) αναφέρει:\n«Στις εγκαταστάσεις του “Δασυγένειου” Αθλητικού Κέντρου προπονήθηκαν σήμερα το μεσημέρι οι ποδοσφαιριστές του Άρη.\nΣτο σημερινό πρόγραμμα οι ποδοσφαιριστές της ομάδας μας χωρίστηκαν σε δύο γκρουπ. Όσοι αγωνίστηκαν στο χθεσινό παιχνίδι στην Τρίπολη έκαναν αποθεραπεία, ενώ οι υπόλοιποι προπονήθηκαν κανονικά (ενεργοποίηση, παιχνίδι κατοχής μπάλας και τακτική) με τον Ντάνιελ Μαντσίνι να ανεβάζει ρυθμούς και να ακολουθεί ατομικό πρόγραμμα.\nΑύριο, Δευτέρα, το πρόγραμμα για τους ποδοσφαιριστές της ομάδας μας περιλαμβάνει πρωινή προπόνηση στο “Δασυγένειο”».\n4 λεπτά πριν Α1 γυναικών: Επιστολή για επανέναρξη στις 7 Μαρτίου από οκτώ σωματεία στην ΕΟΚ\nΆρης: Ο Καμπερίδης μίλησε για «καλό τεστ με τον Παναθηναϊκό»\n5 λεπτά πριν Άρης: Ο Καμπερίδης μίλησε για «καλό τεστ με τον Παναθηναϊκό»\n13 λεπτά πριν Live Chat Απόλλων Σμύρνης-ΟΦΗ 0-0\n14 λεπτά πριν Μούρτος: «Για το 2/2 με τον ΠΑΟΚ»


Θεοδωράκης: Το νέο κόμμα δεν πρέπει απλώς να προσθέσει, πρέπει να πολλαπλασιάσει – Τελευταίες ειδήσεις\nΘεοδωράκης: Το νέο κόμμα δεν πρέπει απλώς να προσθέσει, πρέπει να πολλαπλασιάσει\n«Οι συντηρητικοί μαζί και οι λαϊκιστές θέλουν μια χώρα περιορισμένης εμβέλειας που θα ασχολείται και θα τρώγεται με τα μικρά. Εγώ πάλι θέλω μια χώρα δυνατή, ανοιχτή, πλούσια, πρωτοπόρα στην περιοχή της και πρωταγωνίστρια στην Ευρώπη. Και μαζί μου συμφωνούν εκατοντάδες χιλιάδες κεντροαριστεροί, σοσιαλδημοκράτες, φιλελεύθεροι, οικολόγοι, κεντρώοι. Όλους αυτούς που τους καλώ να ψηφίσουν στις 12 Νοεμβρίου, στις εκλογές για την ανάδειξη ηγέτη στο νέο κόμμα μας» επεσήμανε ο Σταύρος Θεοδωράκης σε συνέντευξή του στο ΑΠΕ-ΜΠΕ και στη δημοσιογράφο Φωτεινή Γιαννούλη.\nΤόνισε μάλιστα ότι «όλοι μαζί, ενωμένοι θα γράψουμε μια νέα ιστορία.Δεν θα είναι μια πρόσθεση. Θα είναι ένας πολλαπλασιασμός που θα παράγει ένα εντελώς νέο κόμμα».\nΕρωτώμενος γιατί οι ψηφοφόροι να τον επιλέξουν για αρχηγό του νέου φορέα ανέφερε ότι «η χώρα πρέπει να κυβερνηθεί από ανθρώπους που αντιλαμβάνονται το επείγον των προβλημάτων, ανθρώπους που έχουν δουλέψει πολύ στη ζωή τους» ενώ συνέχισε λέγοντας ότι «ο κόσμος δεν θέλει πια γενικόλογες υποσχέσεις και λόγια του αέρα αλλά τολμηρές, προοδευτικές λύσεις». Όπως ανέφερε ο ίδιος έχει ήδη δώσει στη δημοσιότητα 21 συγκεκριμένες προτάσεις που απαντούν στα μεγάλα προβλήματα της χώρας.\nΩς προς το ιδεολογικό του πρόσημο σημείωσε ότι «ιδεολογία μου είναι το συμφέρον της χώρας».\nΌπως είπε: «εδώ ζω, εδώ θα ζήσει η κόρη μου, εδώ είναι οι φίλοι μου. Αυτή την χώρα αγαπάμε και αυτή τη χώρα θα πρέπει να αλλάξουμε χωρίς να τη γκρεμίσουμε. Ας ασχοληθούμε λοιπόν με τις λύσεις και όχι με τις συζητήσεις για τις παλιές θεωρίες και τα παλιά συνθήματα».\nΑπαντώντας σε ερώτηση αν θα παραμείνει στο νέο φορέα με οποιονδήποτε αρχηγό απάντησε ότι «αγωνίζομαι για τη νίκη και πιστεύω ότι θα κερδίσω αλλά μπορώ να είμαι και στρατιώτης και στρατηγός». Κάλεσε δε όλους τους συνηποψηφίους του να κάνουν το ίδιο. «Πρέπει όλοι οι υποψήφιοι να δεσμευτούν για την επόμενη μέρα, να μην μένουμε μόνο σε γενικά και αόριστα λόγια περί ενότητας» τόνισε χαρακτηριστικά.\nΤο ΥΠΕΞ απαντά στους FT: Ανυπόστατο και συκοφαντικό το δημοσίευμα για το Ν. Κοτζιά


27 Μοναδικές προτάσεις για leopard outfit! - C ' Est La Evi Blog\n27 Μοναδικες προτασεις για leopard outfit!\nΤο leopard outfit και γενικά τα animal prints, είναι το σήμα κατατεθέν της φετινής μόδας. Οι πασαρέλες είναι γεμάτες με print πάνω σε print, πάντρεμα από διαφορετικά μοτίβα αλλά και υφάσματα. Πώς μπορούμε, όμως, να φέρουμε την πασαρέλα στην ντουλάπα μας, χωρίς να υπερβάλουμε;\nΠαρά την υπερβολή των σχεδιαστών στο animal print, καλύτερα να πας εκ του ασφαλούς, βάζοντας λίγα και διαλεγμένα κομμάτια στο ντύσιμό σου. Μην ξεχνάς πως μπορείς να παίξεις και με τα αξεσουάρ, που στην περίπτωση του print έχεις άπειρες επιλογές.\n27 Μοναδικές προτάσεις για leopar outfit!\nΤο leopar παλτό υπήρξε ανέκαθεν το απόλυτο σύμβολο θηλυκότητας και φινέτσας. Είναι ένα επιβλητικό κομμάτι στην γκαρνταρόμπα σου, οπότε θέλει λίγη προσοχή στους συνδυασμούς του, αν και η φετινή μόδα συγχωρεί πολλά τέτοια μικρολαθάκια. Φόρεσέ το με απόλυτο μαύρο σύνολο, με τζιν και απλό μπλουζάκι, ως και με φούτερ αν είσαι από τους τολμηρούς της μόδας. Ταιριάζει απίστευτα με κοντό μαλλί ή πιασμένο κότσο ψηλά για πιο κομψές εμφανίσεις, ενώ αν σου αρέσει το στυλ "του δρόμου" άφησε τα μαλλιά σου κάτω. Επειδή το leopar παλτό τραβά τα βλέμματα πάνω του, μην το παρακάνεις με άλλα print.\nΔες εδώ 24 Μοναδικοί συνδυασμοί με τιγρέ μποτάκια!\nΕδώ έχεις να διαλέξεις ανάμεσα σε πολλά στυλ. Από μακρυά πουκαμίσα μέχρι βαμβακερό T- shirt με λεοπάρ λογότυπο. Συνδύασέ το με μονόχρωμο παντελόνι, παίζοντας περισσότερο με τα υφάσματα ενώ αν τολμήσεις να προσθέσεις ένα βινύλ πανωφόρι θα είσαι έτοιμη για πασαρέλα, καθώς το βινύλ επιστρέφει δυναμικά μετά από τόσα χρόνια. Κι αν είσαι κάτω από 30, ρίξε και μια ματιά στην ντουλάπα της μάνας σου, ξέρεις, σε 'κείνα τα ξεχασμένα ρούχα που δεν φοράει γιατί δεν είναι πια μόδα αλλά δεν τα πετάει κιόλας! Μπορεί να βρεις θησαυρούς σε βινύλ και λεοπάρ.\nΝα και τα αξεσουάρ μας! Αν θες να είσαι μέσ' τη μόδα, ένα λεοπάρ φουλάρι είναι must στην ντουλάπα σου φέτος. Θα δώσει αέρα και κίνηση στο ντύσιμό σου και θα αναδείξει κάθε σου εμφάνιση. Εδώ μπορείς να το συνδυάσεις και με άλλα print αξεσουάρ αλλά μην το παρακάνεις. Ένα λεοπάρ faux bizoux στον καρπό θα το δέσει σαν σύνολο, χωρίς να "φωνάζει", ενώ μια λεπτομέρεια στην ζώνη ή τα παπούτσια είναι ένας πολύ καλός συνδυασμός.\nΕδώ θα δεις 39 Μοναδικά στυλ για βραδινό γυναικείο ντύσιμο!\nAnimal print και λεοπάρ, λοιπόν, φέτος στις ντουλάπες σου για να είσαι πάντα φινετσάτη και κομψή από το πρωί μέχρι το βράδυ!


Γιόγκα στο σπίτι για αρχάριους: Ενα ολοκληρωμένο πρόγραμμα για να συνδυάσετε διαλογισμό με την σωματική άσκηση [βίντεο] - Sportlive.gr\nΟ καναπές μεταφέρεται ώσπου να κολλήσει στον τοίχο. Το τραπεζάκι στριμώχνεται λίγο πιο πέρα και ο χώρος απελευθερώνεται. Το στρώμα τοποθετείται πάνω στο χαλί. Ο προπονητής καλημερίζει μέσω YouTube, Facebook, Instagram και το πρόγραμμα ξεκινάει. Ο εγκλεισμός απαιτεί διεξόδους. Αλλωστε η νέα πραγματικότητα δεν κάνει επιτακτική τη γυμναστική μόνο για λόγους σωματικής υγείας και εμφάνισης, αλλά και για λόγους πνευματικής ισορροπίας. Ενα τέτοιο είδος γυμναστικής αναμφισβήτητα είναι και η γιόγκα.\nΚαι παρά το γεγονός ότι κάθε μορφή άσκησης, από πιλάτες και γιόγκα έως χορός, προσφέρονται σε διαδικτυακές προπονήσεις, και σε πολλές περιπτώσεις δωρεάν, η γιόγκα φαίνεται να έχει ανέβει στην κορυφή.\nΣε αυτό συμβάλλει και το γεγονός ότι δεν απαιτείται ιδιαίτερος εξοπλισμός και υπάρχει μια διαλογιστική πτυχή που συνδέει τη γιόγκα με την καταπολέμηση του άγχους.\n«Η λέξη γιόγκα σημαίνει “ενότητα” και προέρχεται από την σανσκριτικη λέξη “yuj” που σημάνει ένωση και υποδηλώνει την ενότητα σώματος ψυχής και πνεύματος. Οπότε η γιόγκα είναι ένα ολιστικό σύστημα που φέρνει σε ισορροπία το σώμα, την ψυχή και το πνεύμα. Αυτό γίνεται μέσω τις “asanas” ασκήσεις, “pranayama” αναπνοές, “Meditation” διαλογισμό», λέει στο iefimerida η yoga instuctor, Αριάδνη Κούκου.\nΓιόγκα στο σπίτι ή στην παραλία.\n«Μόνο σαν καθαρά σωματική άσκηση η γιόγκα προσφέρει κάποια συγκριτικά πλεονεκτήματα σε σχέση με τις άλλες μορφές άσκησης. Βοηθάει στην μείωση του άγχους, βελτιώνει την ευλυγισία των μυών και της σπονδυλικής στήλης – μια ευλύγιστή σπονδυλική στήλη δίνει νεότητα στο σώμα – και έχει σαφέστατα ευεργετικά αποτελέσματα και στην υγεία των ασκούμενων διότι οι διάφορες στάσεις της γιόγκα δουλεύουν και στο επίπεδο των οργάνων του σώματος. Άρα η γιόγκα ασκεί το σώμα σε πολλά επίπεδα, και όχι μόνο στο επίπεδο των μυών. Τέλος η αίσθηση και η χαλάρωση που αποκτά κανείς με το σώμα του κατά την γνώμη μου, είναι μοναδική», συμπληρώνει η ίδια.\nΗ γιόγκα απευθύνεται σε όλους;\nΗ γιόγκα ανέκαθεν, από τα αρχαία χρόνια μέχρι και σήμερα, απευθύνεται σε όλους. Είναι ένα σύστημα που δεν κάνει διακρίσεις. Είτε είστε νέοι είτε μεγαλύτεροι, υπέρβαροι ή γυμνασμένοι, η γιόγκα έχει τη δύναμη να ηρεμεί το μυαλό και να ενισχύει το σώμα.\nΊσως η εικόνα που προβάλλεται στα social media να δίνει έμφαση σε περίπλοκες θέσεις ή σε συγκεκριμένους τύπους αθλητικών σωμάτων, ωστόσο αυτό δεν ανταποκρίνεται στην πραγματικότητα.\nΤο πιο σημαντικό όμως, είναι να βρει ο καθένας το κατάλληλο πρόγραμμα γιόγκα να ακολουθήσει: «Αυτό που έχει κανείς ως στόχο μέσω της γιόγκα μπορεί να διαφέρει, όποτε πρέπει να επιλέξει και το ανάλογο σύστημα. Είναι σημαντικό να βρει ο καθένας τους περιορισμούς που μπορεί να θέτει το σώμα του, είτε λόγω ηλικίας, είτε εξαιτίας προηγούμενων τραυματισμών ή και εξαιτίας του γενικότερου τρόπου ζωής», υπογραμμίζει η Αριάδνη Κούκου.\nΜπορείτε να απολαύσετε τη γιόγκα δίπλα στο κύμα\nΤι εξοπλισμός απαιτείται για να κάνετε γιόγκα στο σπίτι και ποιο δωμάτιο να επιλέξετε:\nΟπως σημειώνει η Αριάδνη σχεδόν τίποτα, πέρα από τα αθλητικά ρούχα, ένα στρώμα και τουβλάκια, είναι αρκετά για να ξεκινήσετε γιόγκα στο σπίτι και να δείτε το σώμα σας να μεταμορφώνεται μέσα σε λίγες εβδομάδες και τη διάθεση σας να αλλάζει. Αν δεν έχετε τουβλάκια στο σπίτι μπορείτε εύκολα να τα αντικαταστήσετε με ένα βιβλίο.\nΗ γιόγκα είναι πολλά παραπάνω από μια απλή μορφή γυμναστικής.\nΟσον αφορά το δωμάτιο που σπιτιού που θα επιλέξετε για την προπόνησή σας, επιλέξτε εκείνο με τη μεγαλύτερη ησυχία και ηρεμία «Ακόμη και εξωτερικά, στην αυλή του σπιτιού σας μπορείτε να κάνετε γιόγκα», προτείνει η Αριάδνη Κούκου.\nΠόσες φορές την εβδομάδα είναι αρκετές για προπόνηση γιόγκα\n«Η γιόγκα δεν είναι διαγωνισμός για το ποιος μπορεί να έρθει σε τέλεια ισορροπία με το ένα πόδι ή να φέρει το πόδι του όσο πιο ψηλά μπορεί. Στη γιόγκα δουλεύει ο καθένας με τον εαυτό του, προσπαθεί να βρει τη σύνδεση με το ίδιο του το σώμα, και να αισθανθεί πλήρης. Είναι μια πρακτική που μας βοηθάει να μείνουμε νέοι και υγιείς, σωματικά και ψυχικά», ξεκαθαρίζει αρχικά η Αριάδνη Κούκου.\nΟμως, όπως σε κάθε είδος άθλησης, έτσι και στην γιόγκα, η συχνότητα έχει να κάνει με τον στόχο. Σε γενικές γραμμές 3- 4 φορές την εβδομάδα είναι αρκετές ενώ αν γίνεται συνδυαστικά με κάποιο άλλο είδος άθλησης, 2 φορές την εβδομάδα είναι επίσης αρκετές.\nΟ διαλογισμός όμως μπορεί να γίνεται και κάθε μέρα, χωρίς την πρακτική.\nΜπορείτε να κάνετε γιόγκα για αρχάριους, από το σπίτι σας, με την Αριάδνη παρακολουθώντας το παρακάτω βίντεο:\nΑθληθείτε εύκολα και γρήγορα από το σπίτι σας με τη βοήθεια της ειδικού.\nΗ γιόγκα συστηματοποιήθηκε πριν χιλιάδες χρόνια στη μακρινή Ινδία.\nΣτην Αμερική το 2018, η γιόγκα χαρακτηρίστηκε ως η τέταρτη ταχύτερα αναπτυσσόμενη «βιομηχανία», με το ποσό που ξοδεύουν οι yogis να έχει αυξηθεί κατά 87% τα τελευταία πέντε χρόνια.\nΗ γηραιότερη δασκάλα γιόγκα του πλανήτη ήταν η Tao Porchon-Lynch. Πέθανε τον περασμένο Φεβρουάριο σε ηλικία 101 ετών και ανακάλυψε την γιόγκα σε ηλικία 8 ετών. Στα 93 της ανακηρύχθηκε από το Βιβλίο Γκίνες ως η γηραιότερη δασκάλα γιόγκα του πλανήτη.\nΗ γιόγκα υπόσχεται καλοσχηματισμένη σιλουέτα, ευεξία, ψυχική ηρεμία, καλύτερο σεξ και παράταση της νεανικότητας.


Τι θα συμβεί αν η Γαλλία φύγει από το ευρώ (ανάλυση)\nΤι θα συμβεί αν η Γαλλία φύγει από το ευρώ.\nΟρισμένοι εκ των υποψηφίων στις επικείμενες γαλλικές προεδρικές εκλογές εκτιμούν ότι το κοινό ευρωπαϊκό νόμισμα είναι η ρίζα πολλών προβλημάτων που αντιμετωπίζει η χώρα τους, όπως είναι η υψηλή ανεργία και η αναιμική ανάπτυξη.\nΤο τι θα σήμαινε όμως η υλοποίηση ενός τέτοιου εγχειρήματος για την ισχυρή εξαρτημένη από εισαγωγές και βαριά χρεωμένη χώρα, δεν είναι ξεκάθαρο.\nΣτην άλλη πλευρά του πολιτικού φάσματος, ο επικεφαλής της Αριστεράς Ζαν-Λυκ Μαλανσόν συντάσσεται επίσης στην ευρωσκεπτικιστική γραμμή, ωστόσο προτείνει τουλάχιστον επαναδιαπραγμάτευση του ευρωπαϊκών συνθηκών.\nΕφόσον αυτό δεν μπορεί να λειτουργήσει, τότε προτείνει έξοδο από την ευρωζώνη.\nΤα επιτόκια δανεισμού της Γαλλία θα αυξάνονταν, δεδομένου ότι η χώρα θα καλείτο με ένα ασθενέστερο εθνικό νόμισμα να διευθετήσει το υπέρογκο κρατικό της χρέος, το οποίο κατά το μεγαλύτερο μέρος του θα παρέμενε σε ευρώ.\nΗ αποπληρωμή του χρέους, που υπερβαίνει πλέον τα 2 τρισ. ευρώ αγγίζοντας 100% του ΑΕΠ, θα απαιτούσε υπερπροσπάθεια, μαζική μετατροπή γαλλικών φράγκων σε ευρώ και πιθανότατα δανεισμό του κράτους από τους πολίτες του.\nΕιδάλλως θα μπορούσε η Γαλλία να τυπώσει χρήματα εφόσον έχει νομισματική ανεξαρτησία.\nΑυτό θα έπληττε όμως και πάλι κυρίως τους ασθενέστερους, λόγω της πιθανότατης αύξησης του πληθωρισμού και ως εκ τούτου της αύξησης των τιμών σε προϊόντα και υπηρεσίες.\nΚατά την άποψη του Φιλίπ Κρεβέλ, καθηγητή Μακροοικονομίας και επικεφαλής της ερευνητικής ομάδας Cercle de l’ Etude, οι προαναφερθείσες επιπτώσεις δεν θα ήταν οι μόνες που θα επέφερε το Frexit.\nΌπως εκτιμά στην DW, η έξοδος της Γαλλίας από το ευρώ θα προκαλούσε απόλυτη οικονομική καταστροφή στη χώρα.\nΚαι κατ’ επέκταση και στην ΕΕ, η οποία δεν θα μπορούσε να επιβιώσει χωρίς τον δεύτερο σε ισχύ οικονομικό της κρίκο, λέει και σχολιάζει σε προειδοποιητικό τόνο: «Θα ήταν ένα συστημικό σοκ που θα οδηγούσε σε απόλυτη αναρχία στον χρηματοοικονομικό κόσμο της Ευρώπης. Μετά από αυτό τίποτα δεν θα ήταν το ίδιο».\nΠροηγούμενο άρθροΑποκριάτικο ξεφάντωμα με τον Μανώλη Κονταρό στο club Atlantis\nΕπόμενο άρθροLadies Lunch για τους σκοπούς του MDA Ελλάς στο Nolita restaurant (photos)


Αγριες Μέλισσες Spoiler: Συγκλονιστικες εξελιξεις. Μαθε πρώτος Δευτέρα 21 Οκτωβρίου - Koolnews.gr\nΑσημίνα Φρατζέσκου Οκτώβριος 19, 2019, 10:20 πμ\nΟ Νικηφόρος συγκρούεται για πρώτη φορά με τη Μυρσίνη ενώ ο Δούκας εκμεταλλευόμενος τον έρωτα του Νικηφόρου και της Ασημίνας κάνει μια…\nπρόταση στην Ελένη για να λήξει η κόντρα τους. Παράλληλα το ταλέντο της Δρόσως στο τραγούδι εκπλήσσει ολόκληρο το Διαφάνι. Η Ασημίνα παίρνει μια απόφαση που θα φέρει στα όρια τις δυο οικογένειες, ενώ ο Κυπραίος δέχεται μια ιδιαίτερη πρόσκληση. Ο Λάμπρος στέκεται στο πλευρό της Ελένης για το θέμα των χωραφιών. Θα είναι και το μοιραίο βήμα για τον έρωτα τους;…\nμαθε πρωτος καθε μερα τι θα γινε στο Αγριες Μέλισσες Spoiler\nPrevious article Κατερινα Καινουργιου: Video ΣΕ ΤΑΙΖΕΙ ΣΑΝΟ κ κανει τηλεθεαση με ΨΕΜΑΤΑ κ Ιστορίες ΜΟΥΦΑ στο Open tv\nNext article ΣΙΧΑΜΕΡΟ ΑΝΕΚΔΟΤΟ: Γυφτάκι τρέχει με χαρα στο αντίσκηνο και….Τρελό γέλιο\nΣτεφανία Καρρά Μάρτιος 3, 2021, 2:24 μμ\nΣτεφανία Καρρά Μάρτιος 1, 2021, 6:26 μμ\nΑσημίνα Φρατζέσκου Μάρτιος 1, 2021, 1:17 μμ\nΣτεφανία Καρρά Φεβρουάριος 27, 2021, 11:48 μμ\nΣτεφανία Καρρά Φεβρουάριος 27, 2021, 10:21 μμ


Παρατείνονται οι κυκλοφοριακές ρυθμίσεις λόγω εργασιών στο Μακρυνόρος | AgrinioPress\nΑρχική/Δυτική Ελλάδα/Παρατείνονται οι κυκλοφοριακές ρυθμίσεις λόγω εργασιών στο Μακρυνόρος\nΠαρατείνονται οι κυκλοφοριακές ρυθμίσεις λόγω εργασιών στο Μακρυνόρος\nΑρχισυντάκτης Send an email 05/03/2019 , 12:26\nΔημοσιοποιήθηκε η απόφαση του Διευθυντή Αστυνομίας Ακαρνανίας για τις προσωρινές κυκλοφοριακές ρυθμίσεις στο τμήμα της Ε.Ο. Αντιρρίου – Ιωαννίνων, από την χ/θ 126 έως την χ/θ 133.\nΟι ρυθμίσεις σχετίζονται με την υλοποίηση εργασιών αντιμετώπισης κατολισθήσεων επί της Ε.Ο. Αντιρρίου – Ιωαννίνων, στη θέση Μακρυνόρος.\n1.\tΗ παράταση της ανωτέρω υπ’ αριθ. (6) σχετικής, ως προς τον περιορισμό του πλάτους του οδοστρώματος, στο τμήμα της Ε.Ο. Αντιρρίου – Ιωαννίνων, από την χ/θ 126 + 000, έως την χ/θ 133 + 000, δεξιά του ρεύματος κυκλοφορίας προς Ιωάννινα, καθώς και την επιβολή περιορισμών ως προς τα όρια ταχύτητας των οχημάτων, λόγω εκτέλεσης εργασιών για την αντιμετώπιση κατολισθήσεων στο ανωτέρω τμήμα της οδού.\n2.\tΑνωτέρω εργασίες θα πραγματοποιηθούν, σύμφωνα με την εγκεκριμένη ανωτέρω (4) σχετική μελέτη του έργου, κατά το χρονικό διάστημα από 08/03/2019 έως και 30/04/2019 και κατά τις ώρες 07.00΄, έως την δύση του ηλίου.\nΚατά το ανωτέρω χρονικό διάστημα, με ευθύνη της αναδόχου εταιρείας, ληφθούν όλα τα ενδεικνυόμενα μέτρα για την ακώλυτη και ασφαλή διεξαγωγή της κυκλοφορίας πεζών και οχημάτων και να τοποθετηθεί η προβλεπόμενη από το άρθρο 9 του Κ.Ο.Κ. σήμανση, σε συνδυασμό με την υπ’ αριθ. ΔΙΠΑΔ/ΟΙΚ/502 από 9/7/2003 απόφαση Υφ.ΠΕ.ΧΩ.Δ.Ε. (τεχνική προδιαγραφή σήμανσης εκτελούμενων έργων) και την υπ’ αριθ. (4) σχετική εγκεκριμένη μελέτη σήμανσης του έργου.\nΗ ισχύς της παρούσας απόφασης έχει ισχύ από την 08/03/2019 , σύμφωνα με το άρθρο 109 του Ν. 2696/1999 Κ.Ο.Κ., και σύμφωνα με το άρθρο 4 Ν. 3862/2010 και την τοποθέτηση της προβλεπόμενης οδικής σήμανσης έως την 30/04/2019.\nΔιεύθυνση Αστυνομίας Ακαρνανίας εθνική οδός Αντιρρίου - Ιωαννίνων κυκλοφοριακές ρυθμίσεις Μακρυνόρος


Malteserkapelle: Ξενοδοχεία σε κοντινή απόσταση\nMalteserkapelle: Μάθετε περισσότερα\nMalteserkapelle - Τοποθεσία\nBad Sobernheim - Εδώ βρίσκεται το ακόλουθο σημείο ενδιαφέροντος: Malteserkapelle. Ανακαλύψτε τη γύρω περιοχή με μια επίσκεψη στα τοπικά αξιοθέατα. Αν ψάχνετε τι να κάνετε στην περιοχή, γιατί δεν επισκέπτεστε τα ακόλουθα σημεία ενδιαφέροντος: Οινοποιείο Doennhoff και Crucenia Thermen;\nMalteserkapelle: Μέρη διαμονής σε κοντινή απόσταση\nΔείτε μήπως σας ταιριάζει αυτό το ξενοδοχείο της περιοχής (Malteserkapelle).\nMalteserkapelle - Τι μπορείτε να δείτε και να κάνετε στη γύρω περιοχή\nMalteserkapelle: Τι μπορείτε να δείτε στη γύρω περιοχή\nMalteserkapelle: Τι μπορείτε να κάνετε στη γύρω περιοχή\nMalteserkapelle - Πώς να έρθετε


Είναι το Κράτος Σύντροφε – hagitegas.gr\nΕίναι το Κράτος Σύντροφε\nΗ επιλογή σχολείου και η εκπαίδευση των παιδιών είναι ένα πρόβλημα που ταλανίζει τους γονείς όλων των κοινωνικών στρωμάτων και σε όλες τις χώρες του ΟΟΣΑ. Το δίλλημα ανάμεσα στο δημόσιο και το ιδιωτικό σχολείο είναι υπαρκτό, καθώς το δεύτερο προσφέρει ελκυστικότερες επιλογές και είναι πιο ευέλικτο. Ωστόσο, η έρευνα του ΟΟΣΑ για τις επιδόσεις των μαθητών από δημόσια και ιδιωτικά σχολεία στα κριτήρια της PISA προσφέρει ενδιαφέροντα στοιχεία και καταρρίπτει ορισμένα επιχειρήματα και προκαταλήψεις. Δείτε τα στοιχεία που αποδελτιώνει η Καθημερινή. Εμείς το μόνο που θα κάνουμε κατά παράφραση του προκλητικού τίτλου του τελευταίου βιβλίου του Νίκου Μπογιόπουλου «Είναι ο Καπιταλισμός Ηλίθιε» θα αρκεσθούμε λόγω αναθεωρητικής παιδείας στο κόσμιο «Είναι το Κράτος Σύντροφε».\nΔεν υπάρχουν σχόλια στο Είναι το Κράτος Σύντροφε\nΟι μαθητές ιδιωτικών σχολείων έχουν καλύτερες επιδόσεις στα κριτήρια της PISA σε σχέση με μαθητές δημόσιων σχολείων σύμφωνα με τη σχετική έκθεση του ΟΟΣΑ για την Παιδεία. Παρόλα αυτά στην έκθεση διαπιστώνεται ότι μαθητές με παρόμοιο κοινωνικό – οικονομικό υπόβαθρο αποδίδουν στον ίδιο βαθμό ανεξάρτητα από το αν φοιτούν σε δημόσιο ή ιδιωτικό σχολείο.\nΜία άλλη ενδιαφέρουσα πτυχή της έρευνας είναι το στοιχείο ότι οι χώρες στις οποίες το ποσοστό της ιδιωτικής εκπαίδευσης είναι μεγάλο, δεν σημαίνει ότι αποδίδουν καλύτερα στα κριτήρια της PISA.\nΟι γονείς έχουν πάντα την ανησυχία για το ποιος θα ήταν ο καλύτερος τρόπος σχολικής εκπαίδευσης για τα παιδιά τους και δεν φείδονται των χρημάτων για να πετύχουν το βέλτιστο δυνατό αποτέλεσμα.\nΕδώ έρχεται και το δίλλημα για την επιλογή ανάμεσα στο δημόσιο και το ιδιωτικό σχολείο. Οι γονείς πιστεύουν ότι ένα ιδιωτικό σχολείο μπορεί να προσφέρει δυνατότητες, που δεν υπάρχουν στο δημόσιο σχολείο. Επιπλέον, εάν το ιδιωτικό σχολείο προσελκύσει πιο «δυνατούς» μαθητές και καλύτερους δασκάλους σε σχέση με το δημόσιο, τότε οι γονείς αισθάνονται πιο ασφαλείς ότι παρέχουν στο παιδί τους την καλύτερη δυνατή εκπαίδευση.\nΣε πολλές χώρες μάλιστα, τα ίδια τα κράτη στηρίζουν την ιδιωτική εκπαίδευση, καθώς θεωρείται ότι το ιδιωτικό σχολείο μπορεί να είναι καινοτόμο και να προσφέρει πρωτοπορία και ανταγωνιστικότητα, ενώ με αυτό τον τρόπο καταφέρνουν να προσελκύσουν περισσότερους μαθητές. Από την πλευρά τους τα δημόσια σχολεία σε μία προσπάθεια να διατηρήσουν τους μαθητές τους, προσπαθούν να αναθεωρήσουν την πολιτική τους και να αναδιοργανώσουν το σχολικό τους σύστημα.\nΣύμφωνα με την έρευνα του ΟΟΣΑ σε 16 από τα κράτη-μέλη του και σε 10 συνεργαζόμενες χώρες και οικονομίες, ο μέσος μαθητής ιδιωτικού σχολείου ξεπερνάει σε δυνατότητες τον μέσο μαθητή ενός δημόσιου σχολείου. Αυτό το «πλεονέκτημα» των ιδιωτικών σχολείων φαίνεται και στην απόδοση στα κριτήρια της PISA για την ανάγνωση, όπου οι μαθητές ιδιωτικών εκπαιδευτηρίων φέρνουν 30 πόντους περισσότερους από τους συναδέλφους τους στο δημόσιο σχολείο. Η διαφορά αυτή αντιστοιχεί σε τρία τέταρτα ενός τυπικού σχολικού έτους.\nΩστόσο, σε πολλές περιπτώσεις σχολείων – είτε ιδιωτικών, είτε δημόσιων – τη διαφορά την κάνουν οι ίδιοι οι μαθητές. Σε γενικές γραμμές η απόδοση ενός σχολείου εξαρτάται από την ποιότητα του συστήματος που έχει υιοθετηθεί, αλλά και από το υπόβαθρο των μαθητών. Τα σχολεία και των δύο κατηγοριών, που έχουν «δυνατούς» μαθητές έχουν μεγαλύτερη πρόσβαση σε πόρους, δεν έχουν έλλειψη καθηγητών και δασκάλων και οι μαθητές έχουν μία πιο θετική αντιμετώπιση της εκπαίδευσης.\nΕν κατακλείδι, λαμβάνοντας υπόψη το κοινωνικό-οικονομικό υπόβαθρο των μαθητών, μαζί με τα αντίστοιχα υλικά και σχολικά πλεονεκτήματα, η διαφορά στην απόδοση είναι μικρή. Εξάλλου, ακριβώς αυτή η μικρή διαφορά στην απόδοση των μαθητών μεταξύ των δημόσιων και ιδιωτικών σχολείων σχετίζεται με τη μεγαλύτερη αυτονομία στο πρόγραμμα και τους πόρους των ιδιωτικών εκπαιδευτηρίων. Μάλιστα, η PISA καταλήγει πως όταν τα δημόσια σχολεία που διαθέτουν αντίστοιχο βαθμό αυτονομίας και πόρων, προσελκύουν «δυνατούς» μαθητές τότε τα πλεονεκτήματα των ιδιωτικών σχολείων δεν είναι πλέον φανερά σε 13 από τις 16 χώρες του ΟΟΣΑ.\n← Εσωτερικό Erasmus από Τμήμα σε Τμήμα → Η Παγίδα του Φθηνού


Αμανπιαρε !... : ΕΝΑΣ ΣΕΦ ΣΑΣ ΠΡΟΤΕΙΝΕΙ. Φτιάξε τα δικά σου πεντανόστιμα ferrero μόνο με 4 υλικά!\nΕΝΑΣ ΣΕΦ ΣΑΣ ΠΡΟΤΕΙΝΕΙ. Φτιάξε τα δικά σου πεντανόστιμα ferrero μόνο με 4 υλικά!\nΥπάρχει κάποιος μικρός ή αλλά μεγάλος δεν λατρεύει τα σοκολατάκια ferrero rocher; ..\nΥλικά •120 γρ. φουντούκια\n• 200 γρ. Νutella • 70 γρ. γκοφρέτες με γέμιση κρέμας κακάο\n• 350 γρ. κουβερτούρα γάλακτος Εκτέλεση Προθερμαίνουμε το φούρνο στους 175oC και βάζουμε λαδόκολλα στο ταψί του φούρνου. Απλώνουμε τα φουντούκια και τα ψήνουμε για 10 λεπτά. Αφού τα βγάλουμε από το φούρνο, βάζουμε στην άκρη 25 φουντούκια και τα υπόλοιπα τα αλέθουμε στο multi. Βάζουμε τη Νutella σε ένα μπολ και ρίχνουμε μέσα τα μισά από τα αλεσμένα φουντούκια. Ανακατεύουμε καλά με ένα κουτάλι και βάζουμε στο ψυγείο για 1 ώρα. Αλέθουμε τις γκοφρέτες και τις αναμιγνύουμε μαζί με τα υπόλοιπα αλεσμένα φουντούκια.\nΒάζουμε το μείγμα σε ένα βαθύ μπολ. Πλάθουμε τη nutella παίρνοντας με ένα κουταλάκι τη nutella (να γεμίσει το κουταλάκι), βάζουμε στη μέση ένα ολόκληρο φουντούκι (από αυτά που κρατήσαμε στην άκρη) και μετά μαζί με ένα δεύτερο κουταλάκι καλύπτουμε το φουντούκι με nutella [αυτήν που ήδη υπάρχει στο ένα κουταλάκι, δεν χρειάζεται να προσθέσουμε κι άλλη]. Ρίχνουμε την μπαλίτσα μέσα στο μείγμα με τις γκοφρέτες και πάλι χρησιμοποιώντας δύο καθαρά κουταλάκια την καλύπτουμε με το μείγμα ενώ ταυτόχρονα πιέζοντας την ελαφρά με τα κουταλάκια της δίνουμε και ένα πιο σφαιρικό σχήμα.\nΔουλεύουμε κατ΄ αυτό τον τρόπο μέχρι να μας τελειώσει η νουτέλα αραδιάζοντας τις μπαλίτσες σε ένα μεγάλο πιάτο στο οποίο έχουμε στρώσει ασημόχαρτο. Βάζουμε στο ψυγείο για μισή ώρα ενώ στο μεταξύ λιώνουμε σε μπεν μαρί την κουβερτούρα. Βουτάμε μία μία τις μπαλίτσες μέσα στη λιωμένη κουβερτούρα και χρησιμοποιώντας δύο κουταλάκια τις καλύπτουμε προσεχτικά με τη σοκολάτα. Τοποθετούμε τα σοκολατάκια σε ασημόχαρτο και αφήνουμε στο ψυγείο μέχρι να στερεοποιηθεί η σοκολάτα .ΚΑΛΗ ΕΠΙΤΥΧΙΑ!


H Canon παρουσιάζει τη νέα γενιά έξυπνου λογισμικού σάρωσης Scan2x Online - i-TECH4u\nΈχοντας ως διαρκή στόχο την ενίσχυση των σύγχρονων γραφείων με τεχνολογίες που μπορούν να βελτιώσουν σημαντικά την εργασία, η Canon εμπλουτίζει το χαρτοφυλάκιό της με το Scan2x Online, την έκδοση cloud της έξυπνης λύσης καταγραφής εγγράφων all-in-one, η οποία έχει σχεδιαστεί για τον εξορθολογισμό και την αυτοματοποίηση της διαδικασίας σάρωσης εγγράφων σε ψηφιακή αποθήκευση, από χαρτί ή ψηφιακές εικόνες. Έχει σχεδιαστεί για να εξοικονομήσει χρόνο, να επιταχύνει την αποτελεσματικότητα και να απλοποιήσει τη σάρωση.\nΤο Scan2x προτείνει μια λύση καταγραφής εγγράφων που μπορεί να λειτουργήσει ως αυτόνομη ή στο πλαίσιο ενός δικτυωμένου περιβάλλοντος, το οποίο είναι αρκετά έξυπνο, ώστε να αντιλαμβάνεται το περιεχόμενο της σάρωσης. Με απλά λόγια, αν ένα τιμολόγιο σαρωθεί, το Scan2x θα το διαβιβάσει απευθείας στο τμήμα λογιστηρίου, για την πληρωμή που πρόκειται να προγραμματιστεί. Το σύστημα σάρωσης Scan2x Online μεταφέρει τη δοκιμασμένη τεχνολογία στο cloud, επιτρέποντας την εύκολη εγκατάσταση, το χαμηλό κόστος υλοποίησης χωρίς την ανάγκη για δαπανηρή υποδομή και κεντρική διαχείριση εκ μέρους των χρηστών, από την πλευρά της υποδομής Πληροφορικής του πελάτη.\nΤο Scan2x Online μπορεί εύκολα να ενσωματωθεί με λύσεις διαχείρισης εγγράφων, όπως το Canon Therefore και υποστηρίζει τη συνδεσιμότητα των υπηρεσιών μέσω διαδικτύου με άλλες εφαρμογές cloud και υπηρεσίες FTP και βάσεις δεδομένων των πελατών, ενώ παράλληλα διασφαλίζει την ομαλή και γρήγορη χρηστική εμπειρία. Με τη λύση σάρωσης της Canon, οι χρήστες έχουν τη δυνατότητα να επικεντρωθούν πλήρως στις καθημερινές τους υποχρεώσεις, ενώ το Scan2x Online φροντίζει για όλες τις εργασίες που σχετίζονται με τα έγγραφά τους. Ένα απλό και διαισθητικό σύστημα διεπαφής μέσω διαδικτύου, προσβάσιμο μέσω ενός προγράμματος περιήγησης στο διαδίκτυο, εξασφαλίζει απρόσκοπτη εμπειρία σε κάθε συσκευή. Με τη σάρωση Follow-me, οι χρήστες μπορούν να καταγράφουν τα έγγραφά τους σε μια κινητή συσκευή, και να ολοκληρώσουν την εργασία τους στον επιτραπέζιο υπολογιστή τους.\nΟ Saso Bende, Solutions Business Consultant, Canon Adria, αναφέρει, «Η τεχνολογία θα πρέπει να απλοποιεί τις επιχειρηματικές διαδικασίες μας. Και αυτός είναι ακριβώς ο σκοπός για τον οποίο έχει δημιουργηθεί το Scan2x Online, εξορθολογίζοντας τη σάρωση και τη διαχείριση των εγγράφων, στο πλαίσιο μιας εύχρηστης διαδικασίας. Δε θα μπορούσε να είναι πιο εύκολο».\nΤι θα προσφέρει το Scan2x Online στη σύγχρονη επιχείρηση;\nΚαταλογισμό ευθύνης. Το Scan2x Online μπορεί να παρακολουθεί τη ροή του εγγράφου και να ξέρει ακριβώς ποιος έχει σαρώσει τι, ανά πάσα στιγμή. Αυτό σημαίνει ότι τα έγγραφά σας μπορούν να εντοπιστούν κατευθείαν στο άτομο που τα κατέγραψε για πρώτη φορά και τους καθιστά υπεύθυνα για αυτά.\nΕξαιρετική απλότητα. Αυτή η έξυπνη τεχνολογία σάρωσης αναλαμβάνει όλη τη διαδικασία. Οι χρήστες πρέπει ακριβώς να επιλέξουν την εργασία που επιθυμούν να ολοκληρώσουν, και οι αυτόματες ρυθμίσεις αναλαμβάνουν από εκεί και πέρα, θέτοντας τις σωστές επιλογές σάρωσης, διαβάζοντας τις σωστές πληροφορίες από το έγγραφο, και αποθηκεύοντας σε έναν ή περισσότερους προορισμούς. Όλα γίνονται αυτόματα.\nΠροσαρμογή. Όποια και αν είναι η επιχείρησή σας, το Scan2x Online μπορεί να εγκατασταθεί για να ανταποκρίνεται στις ανάγκες σας. Έχει προσαρμοστεί για να αντιμετωπίζει τις περίπλοκες απαιτήσεις ενός πολυεθνικού χρηματοπιστωτικού ιδρύματος και έχει προσαρμοστεί σε μικρότερη κλίμακα, ώστε να ανταποκρίνεται στις ανάγκες μιας μικρής διαδικτυακής αναδυόμενης επιχείρησης start-up. Η αδειοδότηση χρήσης σύμφωνα με τις χρησιμοποιούμενες συσκευές, επιτρέπει οικονομική εγκατάσταση, ανάλογα με τις ανάγκες του οργανισμού σας.\nΠλήρης διαφάνεια. Τοποθετήστε σε προτεραιότητα την ασφάλεια, τη συμμόρφωση και τη καταλογισμό ευθύνης με κωδικούς PIN για κάθε χρήστη, προαιρετικές κάρτες σάρωσης ή μια συσκευή ανάγνωσης δακτυλικών αποτυπωμάτων, για ένα υπεύθυνο και ασφαλές ίχνος χαρτιού.\nΠλήρης συμμόρφωση. Αυτοματοποιήστε τις διαδικασίες για να εξασφαλίσετε τη συμμόρφωση με ολοένα αυξανόμενους κανονισμούς, συμπεριλαμβανομένης της απαλοιφής ευαίσθητων προσωπικών δεδομένων, για να εναρμονιστείτε με τη νομοθεσία του GDPR.\nΠερισσότερες πληροφορίες είναι διαθέσιμες εδώ https://www.canon.gr/software/avantech-scan2x/\nΔιάβασε περισσότερα για: CanonScanners


Quicksilver bowl riders | Athens Voice\n21.06.2009 | 15:44\nQuicksilver bowl riders\nΠρόκειται για έναν παγκόσμιο διαγωνισμό, που έχει γίνει θεσμός εδώ και χρόνια.\nO Iούνιος είναι πάντα ο τελευταίος μήνας που κλείνει ο κύκλος των Bowl riders της Quiksilver. Πρόκειται για έναν παγκόσμιο διαγωνισμό, που έχει γίνει θεσμός εδώ και χρόνια. Ξεκινάει τον Aπρίλιο σε 8 διαφορετικές χώρες της Eυρώπης, με τελευταίο σταθμό τη Σουηδία.\nΓι’ αυτόν το λόγο βρέθηκα στις 7-10 Iουνίου στο Mάλμο της Σουηδίας, σε ένα από τα καλύτερα πάρκα παγκοσμίως, για να παρακολουθήσω το φετινό τελικό του bowl riders contest. Έχω παρακολουθήσει πολλούς διαγωνισμούς, αλλά αυτό ήταν πραγματικά μια εντελώς διαφορετική εμπειρία. Aντικρίζοντας κατ’ αρχήν το απίστευτο πάρκο τεραστίων διαστάσεων σου κόβονται τα πόδια, και αναρωτιέσαι αν είναι αλήθεια ή ψέματα. Oι skaters που έχουν διαλέξει αυτό το συγκεκριμένο στιλ skateboarding ζούνε, θα έλεγα, σε μια άλλη διάσταση και εντελώς δικό τους στιλ. Λατρεύουν σαν θεούς τους AC/DC και τους MANOWAR, προσκυνούν το περιοδικό “THRASHER”, έχουν μακρύ μαλλί και φοράνε αρκετά στενά τζιν. Tσουλάνε πάνω στις κλίσεις βγάζοντας κραυγές! O καιρός ήταν τέλειος, κάτι πολύ περίεργο για τη Σουηδία, και όλα ήταν άψογα οργανωμένα για το διαγωνισμό. Yπήρχαν τεράστιες τέντες με φαΐ, αναψυκτικά και άπειρες μπίρες για όλους (διαγωνιζόμενους και ανθρώπους των media). Oι διαγωνιζόμενοι έφτασαν τους 50, ανάμεσά τους και οι skaters που είχαν βγει πρώτοι στις 7 χώρες που έγιναν τα contest. Tην Eλλάδα εκπροσώπησε ο Γιώτης Kουρτζόγλου. Oι διαγωνιζόμενοι χωρίστηκαν σε 8 διαφορετικά heat. O κάθε αναβάτης είχε 1 λεπτό στη διάθεσή του για να κάνει το run του. O ανταγωνισμός ήταν πολύ δυνατός, γιατί έβλεπες να συμμετέχουν μερικά από τα πιο μεγάλα ονόματα, όπως οι Rune Glifberg, Chris Senn, Alain Goikoetxea, Daniel Cardone, Javier Mendizabal, Ivan Rivardo, Dennis Busenitz και πολλοί άλλοι. Δεν έλειπαν βέβαια και οι θρύλοι του skateboarding από την εποχή του ’80, όπως οι Nicky Gerrero, Eddie Reategui, Dave Dancan, Pat Nogho, Ed Leigh αλλά και ο Sasha Steinhorst.\nΔώδεκα skaters από τους διαγωνιζόμενους πήραν εισιτήριο για την επόμενη μέρα. Tο πρόγραμμα είχε ένα τρελό session στο bowl, με πρωταγωνιστές όλους τους θρύλους του skateboarding, από ηλικίες 36 και άνω να κάνουνε skate σαν 18χρονοι και τον κόσμο να ουρλιάζει από συγκίνηση. Tην επόμενη μέρα, μετά από μία τεράστια «καταιγίδα» από κόλπα σε όλο το πάρκο, ξεχώρισαν 6 skaters για το μεγάλο τελικό. Xιλιάδες βλέμματα ήτανε στραμμένα πάνω τους, ενώ κραυγάζανε συνέχεια για να ενθαρρύνουνε ακόμα πιο πολύ τη χρυσή εξάδα. Tο ένα λεπτό που είχε στη διάθεσή του ο κάθε skater για να κάνει το run του ήτανε πραγματικά παραληρηματικό. O Rune Glifberg ισοπέδωσε τα πάντα, τα κόλπα του ήτανε άψογα, κάνοντας σε όλο το πάρκο πανύψηλα airs, τρελά grinds με πάρα πολύ στιλ. Aπό κοντά και ο Alain Goikotxea με αρκετά δύσκολα και άρτια τεχνικά κόλπα, έχοντας απόλυτο έλεγχο πάνω στο skate. Δεν θα ξεχάσω το υπέροχο στιλ του 19χρονου Ross Mcgouran με τα τεράστια flip mellon και nollie 360, ενώ ο ήρωας της πόλης, ο John Magnuson (ο σχεδιαστής του πάρκου), έδινε θέαμα κάνοντας skate με τόση άνεση, λες και πήγαινε βόλτα στην παραλία. Tα αποτελέσματα του διαγωνισμού βγήκαν μετά από λίγη ώρα. Πέμπτος ανακηρύχθηκε ο θρυλικός Nicky Gerrero, τέταρτος ο Ross Macgouran, τρίτος ο Alain Goikoetxea, δεύτερος ο John Magnuson και πρώτος με διαφορά o Rune Glifberg, που κέρδισε με το σπαθί του. Tα βραβεία συνοδεύονταν με μεγάλα χρηματικά ποσά και φυσικά γιορτάστηκαν με σαμπάνιες και σαμπανόλουτρα! Tο ίδιο βράδυ η Quiksilver οργάνωσε ένα τρελό πάρτι σε ένα τεράστιο εστιατόριο, με προσκαλεσμένους όλους τους διαγωνιζόμενους και τα media, κλείνοντας έτσι πανηγυρικά το πρόγραμμα των Bowlriders ’07. Nομίζω ότι θεωρείται τυχερός ο κάθε skater που θα πάρει ποτέ πρόσκληση να παραβρεθεί σε αυτή την υπέροχη γιορτή του skate και να δει συμπυκνωμένο σε ένα τριήμερο όλο το «ανφάν γκατέ» της παγκόσμιας skateboarding σκηνής. Kαι του χρόνου!


Ο Γιώργος Λιανός δεν άντεξε: Απαντά στο κράξιμο που «έφαγε» από χρήστες του διαδικτύου για το Survivor | NewsPistol - Ειδήσεις με υπογραφή. Χάρης Λεμπιδάκης. '+ '\nΟ Γιώργος Λιανός δεν άντεξε: Απαντά στο κράξιμο που «έφαγε» από χρήστες του διαδικτύου για το Survivor\nΜε τρία ποστ στο Twitter ο Γιώργος Λιανός θέλησε να βάλει ορισμένα πράγματα στη θέση τους για το Survivor με αφορμή ορισμένα αρνητικά σχόλια προς το άτομό του μετά το τελευταίο συμβούλιο του νησιού.\nΌπως είπε, κάποιοι έσπευσαν να τον «στολίσουν» επειδή έτυχε ορισμένοι παίκτες να μιλήσουν περισσότερο από άλλους αλλά ξεκαθάρισε πως ο ίδιος δεν επεμβαίνει στο πόσο θα μιλάνε οι συμμετέχοντες και στο τι θα πουν.\nΠρος #survivorgr fans!!! Ακολουθεί ανακοίνωση- SPOILER ALERT\n...μάλλον τώρα έχω την προσοχή σας. Χθες το βράδυ κάποιοι από εσάς με «στολίσατε» γιατί μίλησε «πολύ» ένας παίκτης και κάποιος άλλος λιγότερο. Υπενθύμιση: οι παίκτες μιλάνε ΟΣΟ ΘΕΛΟΥΝ,\nΑπάντηση στον χρήστη @GeorgeLianos\nέχουν το δικαίωμα επίσης να μην απαντήσουν(!!),φυσικά κρίνονται για τις απόψεις τους από εσάς. Ρόλος μου είναι να μοιράζω το λόγο και το κάνω υπέροχα..αν οι απόψεις των παικτών είναι εντός ή εκτός θέματος θα το αποφασίσει το μοντάζ. Αυτά τα λίγα. Καλή διασκέδαση.